7 Φρουτα φθινοπωρου ideas | φρούτα, φύλλα εργασίας, φθινόπωρο\nWorksheets For KidsActivities For KidsGreek ChristmasGreek Words\nΖήση Ανθή : Φύλλα εργασίας για το νηπιαγωγείο . Φύλλα εργασίας για τα φθινοπωρινά φρούτα Φύλλο εργασίας για τη γλώσσα : σταυρόλεξο . Στην αρχή της σχολικής χρονιάς είναι προτιμότερο να δίνονται στα παιδιά σταυρόλεξα με 2 μόνο λέξεις και να επισημαίνουμε τον τρόπο που γράφουμε ένα σταυρόλεξο : κάθετα - οριζόντια . Φύλλο εργασίας για τη γλώσσα : κρυπτόλεξο . Φύλλο εργασίας για τη γλώσσα : γραφή αρχικού και τελικού γράμματος . Φύλλο εργασίας για τη γλώσσα :Πόσες φωνούλες έχει η κάθε λέξη…\nΦθινοπωρινά Φρούτα στο Νηπιαγωγείο: Φύλλο Εργασίας για τα Ρόδια και ένα τραγούδι για την Ροδιά...\nΦρούτα Φθινοπωρινά: Τα ρόδια με τα πολύτιμά τους...κόκκινα μαργαριτάρια... Στην ετικέτα ΦΘΙΝΟΠΩΡΙΝΑ ΦΡΟΥΤΑ, θα βρείτε 11 ακόμα σχετικές αναρτήσεις και χρήσιμες συνδέσεις Το τραγούδι της Ροδιάς από το ΕΞΑΙΡΕΤΙΚΟ βιβλίο "Μουσικό Θέατρο" με συνοδευτικό CD, στίχους των τραγουδιών και γλυκιά εικονογράφηση... Οι στίχοι του τραγουδιού: Μία φορά, μία ροδιά απέκτησε έναν μικρό φίλο. Ήταν ο Φάνης που είχε καρδιά μεγάλη σαν τον βασιλιά ήλιο. Θα την ποτίζω, θα την σκαλίζω, θα μεγαλώσουμε μαζί, θα έχω…\nΦύλλα εργασίας με μήλα\nΖήση Ανθή : Φύλλα εργασίας με φρούτα . Ιδέες και φύλλα εργασίας για το μήλο Παροιμία - εικονόλεξο : Ένα μήλο την ημέρα το γιατρό τον κάνει πέρα . Μηλοσυνθέσεις . Ας σκεφτούμε σύνθετες λέξεις με τη λέξη μήλο . Μηλοπροσθέσεις .\nΠροτάσεις φύλλων εργασίας και εποπτικό υλικό για τα μήλα\nΑκολουθούν μερικές προτάσεις που θα μπορούσαν να αξιοποιηθούν στην επεξεργασία της θεματικής ενότητας ΜΗΛΑ. Στην ετικέτα ΦΘΙΝΟΠΩΡΙΝΑ ΦΡΟΥΤΑ θα βρείτε τις υπόλοιπες 14 αναρτήσεις του ιστολογίου. ΜΑΘΑΙΝΟΝΤΑΣ ΓΙΑ ΤΑ ΜΗΛΑ ΣΤΟ ΝΗΠΙΑΓΩΓΕΙΟ


Συρία: 26 άνθρωποι, ανάμεσα τους και πολλά παιδιά, νεκροί από βομβαρδισμό :: left.gr\n19:18 | 13.01.2013\nΣυρία: 26 άνθρωποι, ανάμεσα τους και πολλά παιδιά, νεκροί από βομβαρδισμό\nΟι κυβερνητικές δυνάμεις σκότωσαν τουλάχιστον 26 ανθρώπους, ανάμεσά τους και πολλά παιδιά, κατά το βομβαρδισμό περιοχών ανατολικά της πρωτεύουσας Δαμασκού.\nΣύροι ακτιβιστές της αντιπολίτευσης δήλωσαν πως οι κυβερνητικές δυνάμεις σκότωσαν σήμερα τουλάχιστον 26 ανθρώπους, οι μισοί από τους οποίους ήταν παιδιά, σε ένα βομβαρδισμό περιοχών που έχουν καταληφθεί από τους αντάρτες στα περίχωρα της Δαμασκού.\nΗ εκστρατεία με τη χρήση πολεμικών αεροσκαφών, πυραύλων και πυροβολικού είναι η πιο βαριά αφότου οι αντάρτες κατέλαβαν μια βάση ελικοπτέρων και πυραύλων κοντά στη Δαμασκό πριν από δύο μήνες στο δρόμο προς το κύριο διεθνές αεροδρόμιο, πλησιάζοντας αργά αλλά σταθερά πιο κοντά προς τη Δαμασκό, δήλωσαν οι πηγές.\nΠλάνα βίντεο έδειξαν γυναίκες να κλαίνε πάνω από διαμελισμένα πτώματα παιδιών διασκορπισμένων σε έναν αγρό στην Ανατολική Γούτα, κοντά σε αντιαεροπορική βάση στα όρια της πόλης Μουλέιχα, πέντε χιλιόμετρα ανατολικά της Δαμασκού.\nΗ Μουλέιχα είναι η τελευταία μεγάλη οχύρωση στην περιοχή ανατολικά της Δαμασκού που δεν έχει ακόμα πέσει στα χέρια των ανταρτών. Τα κύρια στρατεύματα και το προσωπικό ασφαλείας του προέδρου Μπασάρ αλ Άσαντ, που ανήκουν κυρίως στη μειονοτική σέχτα των Αλαουιτών, έχουν οχυρωθεί στην πρωτεύουσα.\n"Ο Θεός είναι πιο μεγάλος από σένα, Μπασάρ", φαίνεται να λέει ένας ακτιβιστής καθώς ένας νεαρός μεταφέρει τον κορμό ενός παιδιού.\nΤα πλάνα τράβηξαν ακτιβιστές και δεν μπορούν να επιβεβαιωθούν από ανεξάρτητη πηγή.\nΗ ακτιβίστρια Γιασμίν αλ-Σάμι, μιλώντας τηλεφωνικώς από τη Δαμασκό, είπε πως οικιστικές περιοχές γύρω από τη Μουλέιχα και στα εργατικά προάστια Χάζεχ, Κφαρ Μπάτνα και Ντούμα επλήγησαν σκληρά.\n"Το καθεστώς έχει τρελαθεί σήμερα με τους βομβαρδισμούς. Τα πλάνα που έρχονται είναι σπαραχτικά. Μεταξύ των νεκρών είναι μια μητέρα, η Χέμπα αλ-Λάχαμ, και τα τρία παιδιά της που έπαιζαν σε ένα χωράφι στη Χάζεχ", είπε.\nΜία αναφορά από το αντιπολιτευόμενο Κέντρο Μέσων Ενημέρωσης της Δαμασκού ανέφερε πως οι αντάρτες επιτίθεντο στη βάση Μουλέιχα με πυραυλοκίνητες χειροβομβίδες και όλμους επί πέντε ημέρες και ο στρατός ανταπέδωσε εξαπολύοντας περισσότερους από 600 πυραύλους εναντίον της πόλης.\n"Η βάση διαθέτει μεγάλο αριθμό αρμάτων μάχης και τεθωρακισμένων και αποθέματα πυρομαχικών. Υπάρχουν πληροφορίες πως ο Ελεύθερος Συριακός Στρατός κατέστρεψε πέντε άρματα μάχης και ένα τεθωρακισμένο όχημα", ανέφερε η έκθεση.\nΜέλος της ομάδας είπε πως οι δυνάμεις του Άσαντ βομβαρδίζουν κατοικημένες περιοχές στην προσπάθεια να εξασθενίσουν την υποστήριξη προς τους αντάρτες.\n"Αυτή είναι η τελευταία βάση που αντιστέκεται στα ανατολικά ανάμεσα στους αντάρτες και στη Δαμασκό. Είναι ένα τεράστιο συγκρότημα και το καθεστώς βομβαρδίζει σφοδρά για να αποτρέψει τους αντάρτες από το να εξαπολύσουν συνολική επίθεση για να την καταλάβουν", είπε.\nΔιοικητής στη Λίουα αλ-Ισλάμ, μία από τις πολλές ταξιαρχίες των ανταρτών που πολεμούν στην περιοχή, είπε πως το συγκρότημα αντιστέκεται γερά.\n'"Στόχος μας είναι να το καταλάβουμε, αλλά αυτό δεν θα γίνει αμέσως", είπε.\nΟι αναφορές των ανταρτών δεν μπορούν να επιβεβαιωθούν από ανεξάρτητη πηγή και δεν υπήρχαν μη κρατικές αναφορές μέσων ενημέρωσης για τις μάχες σήμερα.\nΣτρατεύματα πιστά στο καθεστώς εξαρτώνται από την αεροπορική δύναμη, το πυροβολικό και τους πυραύλους που εδρεύον στο Βουνό Κασίουν στη Δαμασκό και σε κοντινές βάσεις για να διατηρήσουν τον έλεγχο στους αντάρτες που έχουν καταλάβει σειρά σουνιτικών προαστίων κυκλώνοντας την πόλη.\nΟι αντάρτες ενισχύουν τις γραμμές ανεφοδιασμού στην Ανατολική Γούτα εδώ και μήνες.\nΩστόσο οι μαχητές της αντιπολίτευσης υπολείπονται σε αριθμούς και βαριά όπλα για να επιτεθούν στη Δαμασκό, όπου υπολογίζεται ότι έχουν τη βάση τους κυρίως 70.000 Αλαουίτες στρατιώτες.\n"Ακόμα κι αν η Μουλέιχα πέσει, οι αντάρτες θα το σκεφτούν δυο φορές προτού προωθηθούν σε κεντρικές περιοχές στη Δαμασκό", είπε ένας ακτιβιστής της αντιπολίτευσης στη Δαμασκό, αφού πέρασε πολλές ημέρες με τους μαχητές στην Ανατολική Γούτα.\n"Έχουν δει πώς απάντησε προηγουμένως ο Άσαντ, καταστρέφοντας ολόκληρες γειτονιές με το πυροβολικό", είπε ο ακτιβιστής.


Αμφιτρίτη. Αποστολή στο "χιονισμένο" υποθαλάσσιο σπήλαιο του Αιγαίου. Amphitrite underwate\nΆγγελος Πατσιάς - "Το σχολείο αλλιώς"\nWatch "It's a small world" Holiday at Disneyland Transform | Oh My Disney\nCGI 3D Animated Short Film "ROOTED" Heart Touching Love Story by Utrecht School & Edwi\nΗ Βυθισμένη "Ατλαντίδα" της Αργολίδας - Επίδαυρος The Atlantis of Epidaurus Greece Drone\nΒεργίνα, η "καρδιά " της Μακεδονίας. Το παλάτι & ο τύμβος του Βασιλιά Φιλίππου από ψηλ\nPublished on 28 Jan 2019 / In Planet\nΟμάδα Up Drones & top2bottom\ntop2bottom official page\nΣκηνοθεσία: Stratis Kas. & Αλέξανδρος Χαριτάκης\nΔιευθυντής υποβρύχιας φωτογραφίας: Νικόλας Μαργαρίτης\nΔεύτερη υποβρύχια κάμερα: Βασίλης Τσιαΐρης\nDrone: Σωκράτης Κουκουράβας\nΟμάδα υποστήριξης Up Drones\nΤο Youtube κανάλι της ομαδας Up Drones αποτελεί μια πλατφόρμα προβολής της χώρας μας.\nΟ σκοπός ίδρυσης του είναι η προβολή της Ελλάδας, της ομορφότερης χώρας του κόσμου.\nΤο οπτικό υλικό που προβάλλεται στα βίντεο μας είναι από διάφορες προσωπικοτητες της σκηνοθεσίας, φωτογραφίας, βιντεοληψιας (droners, κλπ), που προβάλλουν την δουλειά τους μέσα απ' το καναλι μας και ο κύριος διαχειριστής του καναλιού δεν φέρει καμία νομική ευθύνη για αυτό.\nΗ μουσική η οποία συνοδεύει τα βίντεο μας όταν αυτή ανήκει στους μουσικούς της ομάδας αποτελεί πνευματική ιδιοκτησία των δημιουργών της και απαιτείται γραπτή άδεια από αυτούς προκειμένου να παραχωρηθούν τα δικαιώματά της.\nΑπαγορεύεται ρητά και κατηγορηματικά η αναμετάδοση του υλικού από πηγές που χρησιμοποιούν άλλες πηγές εκτός του καναλιού μας.\nΗ προβολή των βίντεο από τηλεοπτικούς σταθμούς επιτρέπεται μόνο όταν είναι εμφανές το logo του καναλιού μας και όταν συνοδεύεται από αναφορά προς αυτό.\nΚάθε άλλη χρήση απαγορεύεται ρητά και θα υπάρχουν ποινικές διώξεις από τους αρμόδιους φορείς.\nΤο κανάλι Up Drones δεν παραχωρεί πλάνα και δεν εμπορεύεται το οπτικό υλικό του έναντι καμίας οικονομικής ανταμοιβής.\nΤο οπτικό υλικό το οποίο προβάλλουμε παραχωρείται εντελώς δωρεάν στης αρμόδιες Ελληνικές κρατικές υπηρεσίες προκειμένου να προβάλουν την χώρα μας εντελώς δωρεάν.\nΟμάδα Up Drones.


Ο Πανούσης κατέθεσε όλα τα στοιχεία και τα ονόματα - "Ο Τσίπρας με έβγαλε από την κυβέρνηση για να με προστατεύσει γιατί ήξερε", τονίζει - στο Καρφί\nΠερίπου 15 λεπτά παρέμεινε ο πρώην υπουργός Γιάννης Πανούσης με τον δικηγόρο του και πρόεδρο του δικηγορικού συλλόγου Βαγγέλη Αλεξανδρή. στο γραφείο της εισαγγελέως του Αρείου Πάγου Ευτέρπης Κουτζαμάνη το πρωί της Δευτέρας. Κατά το διάστημα αυτό την ενημέρωσε για την υπόθεση που αποκάλυψε το Πρώτο Θέμα, ενώ κατέθεσε στοιχεία που κάνουν αναφορά σε πρόσωπα πολιτικά και μη, είτε αυτά τον απείλησαν είτε γνώριζαν για τις απειλές, όπως επίσης κατέθεσε και απομαγνητοφωνημένες συνομιλίες.\nΕξερχόμενος, ο κύριος Πανούσης δήλωσε στους δημοσιογράφους: «Το σύνολο των στοιχείων το κατέθεσα στην εισαγγελέα του Αρείου Πάγου. Η άποψή μου είναι ότι προκύπτουν ποινικές ευθύνες, αυτό όμως θα το δει η Δικαιοσύνη. Το πολιτικό σύστημα δεν μπόρεσε να κάψει τα καρκινώματά του, έτσι είναι η ώρα της Δικαιοσύνης». Σε ερώτηση των δημοσιογράφων αν κατέθεσε ονόματα, η απάντηση του πρώην υπουργού ήταν θετική.\nΕντύπωση πάντως προκαλεί το γεγονός ότι ο κ. Τόσκας, στη συνομιλία που είχε με τον προκάτοχο του, επεσήμανε ότι δεν γνώριζε το παραμικρό για αυτή την υπόθεση παρόλο που ο κ. Πανούσης υποστήριξε πως είχε ενημερώσει τόσο τον διοικητή της ΕΥΠ όσο και τον κ. Τσίπρα. Ουσιαστικά πλέον μιλάμε για έναν πόλεμό μεταξύ Μαξίμου και πρώην υπουργού με τον κ. Πανούση να πετάει το γάντι στον κ. Αλέξη Τσίπρα, να μεταβαίνει σήμερα στην εισαγγελέα για να παραδώσει το φάκελο, επισημαίνοντας μάλιστα πως «χαίρομαι που ο πρωθυπουργός θέλει να δει στις εφημερίδες τα ονόματα των εμπλεκομένων τα οποία ασφαλώς θα διαρρεύσουν όχι με δική μου ευθύνη. Αυτό θα δημιουργήσει μεγαλύτερο πολιτικό πρόβλημα και αυτό ήθελα να αποφύγω εκτός αν τον κ. Τσίπρα τον βολεύει η εκκαθάριση του τοπίου».\nΣε ποιες ενέργειες μπορεί να προβεί η εισαγγελέας για τις καταγγελίες\nΑπό την βαρύτητα των στοιχείων που θα καταθέσει ο κ. Πανούσης περί απειλών κατά της ζωής του, κ.λπ. θα εξαρτηθούν και οι επόμενες κινήσεις της κυρίας Κουτζαμάνη. Εάν τα στοιχεία που θα προσκομίσει ο κ. Πανούσης είναι σοβαρά και «δένουν» αδικήματα και κατηγορίες κατά πολιτικών προσώπων ή πολιτικών στελεχών, ή ακόμα συνδέουν ενάργειες με ποινικά κολάσιμες πράξεις, τότε η κυρία Κουτζαμάνη θα αναθέσει σε αντεισαγγελέα του Αρείου Πάγου την διενεργεί επείγουσας προκαταρκτικής έρευνας.\nΣε περίπτωση κατά την οποία τα στοιχεία που θα προσκομισθούν στην κυρία Κουτζαμάνη από τον πρώην υπουργό, με την πρώτη ανάγνωση δεν έχουν την απαιτούμενη βαρύτητα, τότε θα διαβιβαστούν είτε στην Εισαγγελία Εφετών Αθηνών είτε στην Εισαγγελία Πρωτοδικών Αθηνών για τις δικές τους ενέργειες. Δηλαδή, να εκτιμήσουν εάν θα παραγγείλουν ή όχι την διενέργεια ποινικής προκαταρκτικής έρευνας. Το πιθανότερο είναι να διαταχθεί προκαταρκτική έρευνα.\nΔεν αποκλείεται στη δεύτερη αυτή περίπτωση η ίδια η Εισαγγελέας του Αρείου Πάγου εφόσον διαβιβάσει τα στοιχεία στην Εισαγγελία Εφετών ή Πρωτοδικών να παραγγείλει η ίδια και την διενέργεια ποινικής προκαταρκτικός έρευνας. Πάντως, πρέπει να σημειωθεί ότι σε περίπτωση κατά την οποία στη διάρκεια της προκαταρκτικής έρευνας οι εισαγγελικοί λειτουργοί «προσκρούσουν» σε βουλευτές ή υπουργούς, υφυπουργούς, κ.λπ. πολιτικά πρόσωπα που εμπίπτουν στο νόμο περί ευθύνης υπουργών, αμέσως η δικογραφία πρέπει να διαβιβαστεί στην Βουλή. Στην περίπτωση αυτή, οι εισαγγελείς θα συνεχίσουν την προκαταρτική έρευνα μόνο ως προς τα μη πολιτικά πρόσωπα.\n“Ο Τσίπρας με έβγαλε από την κυβέρνηση για να με προστατεύσει γιατί ήξερε” δηλώνει ο Πανούσης\nΠερίπου μισή ώρα έμεινε στο γραφείο της εισαγγελέως Ελένης Ράικου ο Γιάννης Πανούσης, ο οποίος έχει κληθεί να καταθέσει στο πλαίσιο εισαγγελικής έρευνας για διαφθορά στην ΕΛ.ΑΣ.\nΣε δήλωσή του εξερχόμενος τόνισε στους δημοσιογράφους ότι ακολουθεί την προτροπή του πρωθυπουργού να αποτανθεί στη Δικαιοσύνη για να λύσει τα θέματα που ο ίδιος έχει καταγγείλει. «Ο Αλέξης Τσίπρας με τίμησε δυο φορές, μια που με έβαλε στη κυβέρνηση και μια που με έβγαλε για να με προστατέψει», τόνισε ο κύριος Πανούσης επαναλαμβάνοντας ουσιαστικά την θέση του ότι ο πρωθυπουργός γνώριζε τις βαριές καταγγελίες του για πρόσωπα του ΣΥΡΙΖΑ και επέλεξε να απευθυνθεί στην Δικαιοσύνη για να τα λύσει.\n«Ακολούθησα τη γνώμη του πρωθυπουργού που πιστεύει ότι σε αυτά τα θέματα πρέπει να ακολουθούμε τη δικαστική οδό. Πρέπει να αποφευχθεί η συγκάλυψη. Θεωρώ ότι οποιαδήποτε μετακίνηση ή κρίση των προσώπων αυτών αυτή τη περίοδο θα ήταν άστοχη. Υπάρχουν ονόματα, είναι γνωστά τα στοιχεία, τα γνωρίζουν», δήλωσε ο κύριος Πανούσης.\nΕρώτηση: Είστε ευχαριστημένος με τον τρόπο που χειρίστηκε το θέμα η κυβέρνηση. Σας κάλυψε;\nΑπάντηση: Εγώ δεν ανήκω στην κυβέρνηση, σέβομαι τους θεσμούς. Ο πρωθυπουργός με τίμησε δύο φορές. Μια που με έβαλε στη κυβέρνηση και μια που με έβγαλε για να με προστατέψει.\nΟ κύριος Πανούσης κατέθεσε στην εισαγγελέα κατά της Διαφθοράς Ελένη Ράικου στοιχεία για κύκλωμα που δρα στο Λιμενικό και πιθανώς στην αστυνομία και εκμεταλλεύεται μετανάστες. «Επισκέφθηκα την εισαγγελέα διαφθοράς η οποία μου ζήτησε να προσθέσω στοιχεία σε έρευνα που διενεργεί για κυκλώματα που εκμεταλλεύονται μετανάστες σε Λιμενικό και ενδεχομένως Αστυνομία. Έδωσα στοιχεία και νομίζω ότι διαφωτίστηκε αυτή η πτυχή της υπόθεσης. Αναμένεται η τελική κρίση της εισαγγελίας. Κατά τη γνώμη μου υπάρχει υπόγεια διασύνδεση με συγκεκριμένα πρόσωπα», είπε.


Μια νέα έρευνα αποκαλύπτει στοιχεία για το γάμο που δεν φανταζόμασταν καν ότι κάποιος θα έμπαινε στον κόπο να μελετήσει!\nΠολλές γυναίκες έχουν σχετικά ψηλά τον πήχη, σε ό,τι αφορά το ύψος που χρειάζεται να έχει ένας άντρας για να τον θεωρήσουν γοητευτικό. Ωστόσο, εάν οι ψηλοί έχουν, όπως και να το κάνουμε, έναν άλλο "αέρα", φαίνεται πως οι κοντοί έχουν άλλα χαρίσματα!\nΣύμφωνα με κοινωνιολογική έρευνα που έγινε από το Πανεπιστήμιο της Νέας Υόρκης, οι άντρες που δεν είναι ιδιαίτερα ψηλοί είναι πιο καλοί σύζυγοι από τα... ντερέκια. Συγκεκριμένα, όσο μπόι τους λείπει τόση είναι και η συνεισφορά τους στο νοικοκυριό, καθώς ασχολούνται περισσότερες ώρες με δουλειές του σπιτιού, βγάζουν περισσότερα χρήματα από τις συντρόφους τους και έχουν 32% λιγότερες πιθανότητες να χωρίσου -σε σχέση με έναν ψηλό άντρα.\nΓια τις ανάγκες της μελέτης τους οι επιστήμονες ανέλυσαν δεδομένα από μια μεγάλης κλίμακας μελέτη που έγινε από το Πανεπιστήμιο του Μίτσιγκαν με τη συμμετοχή 5.000 οικογενειών επί 50 ολόκληρα χρόνια. Και για να είμαστε απολύτως ακριβείς, όταν αναφέρονται σε "κοντούς" άντρες μιλάνε για όσους έχουν ύψος κάτω από 1,70 μ., ενώ αντίστοιχα "ψηλοί" θεωρούνται όσοι είναι πάνω από 1,87μ.\nΕσείς, από τη δική σας εμπειρία τι έχετε να καταθέσετε;


Μία γυναίκα είδε έναν 90χρονο να περπατάει μόνος του και να παραμιλά. Ο ορισμός της ανθρωπιάς με αυτό που έκανε - DesTora.com\nΜία γυναίκα είδε έναν 90χρονο να περπατάει μόνος του και να παραμιλά. Ο ορισμός της ανθρωπιάς με αυτό που έκανε\nΣήμερα, καθώς γὐριζα στο σπίτι μου, είδα έναν ηλικιωμένο άνθρωπο να περπατάει μόνος του, πολύ αργά και ιδιαίτερα προσεκτικά. Συνέχισα το δρόμο μου, όμως κάτι με έκανε να γυρίσω…\nΤον πλησίασα και τον ρώτησα που πηγαίνει. Μου απάντηστε στο Coles, το οποίο είναι περίπου 2χλμ μακριά, οπότε προσφέρθηκα να τον μεταφέρω μέχρι εκεί με το αμάξι μου. Στο πρόσωπό του σχηματίστηκε το πιο ειλικρινές χαμόγελο του κόσμου καθώς δεχόταν.\nΚαθοδόν διαπίστωσα πως ήταν κατά 80% τυφλός και έμενε μόνος τα τελευταία 20 χρόνια, από τότε που πέθανε η γυναίκα του. Πριν 2 χρόνια τον χτύπησε ένα αμάξι – το οποίο παρεπιπτόντως τον εγκατέλειψε – με αποτέλεσμα να έχει έναν σπασμένο γοφό. Στο τέλος μου είπε κάτι που στεναχώρησε ακόμη περισσότερο… Κανείς ποτέ δε τον πλησίασε από καλοσύνη, όπως είχα κάνει εγώ.\nΟι ηλικιωμένοι είναι μοναχικοί επειδή εμείς τους αποφεύγουμε. Την επόμενη φορά που θα δείτε κάποιον να χρειάζεται τη βοήθειά σας, μη διστάσετε να την προσφέρετε, παρέα με ένα χαμόγελο. Έχουν περάσει πάρα πολλά και είναι άδικο να τους αφήνουμε στο περιθώριο, μόνο και μόνο λόγω ηλικίας.


Ajax StreetSiren Εξωτερική Σειρήνα-Μα� ...\nΧρώμα --- Επιλέξτε ---ΜαύροΆσπρο\nAjax StreetSiren Εξωτερική Σειρήνα\nAjax StreetSiren ασύρματη εξωτερική σειρήνα ηχητικής και οπτικής ένδειξης με ρυθμιζόμενη ένταση από 85 έως 113 dB. Διατηρεί την επικοινωνία με το Ajax Hub σε εμβέλεια έως 1.500 μέτρα σε ανοιχτό χώρο. Ενεργοποιείται μόλις ανιχνευθεί παραβίαση από το σύστημα συναγερμού.\nΗ συσκευή διαθέτει προστασία IP54 από σκόνη και υγρασία. Μπορεί να συνδεθεί με εξωτερική τροφοδοσία 12V DC εάν είναι απαραίτητο. Ο διακόπτης αποκόλλησης θα ενεργοποιήσει τον συναγερμό αν γίνει προσπάθεια να αφαιρεθεί η σειρήνα.\nΈτοιμο για λειτουργία απευθείας από το κουτί: η μπαταρία είναι ήδη εγκατεστημένη, επομένως δεν χρειάζεται να αποσυναρμολογηθεί η σειρήνα. Με ένα κλικ, μπορεί να συνδεθεί με το Hub του συναγερμού μέσω της εφαρμογής για κινητά. Η εγκατάσταση γίνεται εύκολα, χάρη στον SmartBracket βραχίονα.\nΣειρήνα ηχητικής και οπτικής ένδειξης\nΉχος / φωτεινή ένδειξη\nΡυθμιζόμενο, 85-113 dB σε απόσταση 1m\nΡυθμιζόμενη - 3-180 s\nΈνδειξη κατάστασης συναγερμού\nΜπαταρία: Τέσσερις μπαταρίες CR123A\nΔιάρκεια μπαταρίας - έως 5 χρόνια\nΠαροχή ρεύματος: DC 12V ± 20%\nΠεριοχή επικοινωνίας με κεντρική μονάδα - μέχρι 1.500 m σε ανοιχτό χώρο\nΑυτορυθμιζόμενη ισχύς εξόδου RF - έως 25 mW\nΑπό -25 ° C έως +50 ° C\nΑνίχνευση αναστολής λειτουργίας\n24 μηνών από την ημερομηνία πώλησης. Οι μπαταρίες δεν καλύπτονται από την εγγύηση.\nΔύο μπαταρίες CR123A (προεγκατεστημένες)


Π ρ ο φ η τ ε ί ε ς για τους ΕΣΧΑΤΟΥΣ καιρούς. Άγιος Ανδρέας δια Χριστόν σαλός! [ΚΡΑΤΗΣΤΕ αυτήν τήν ανάρτηση!] - Triklopodia\nΠ ρ ο φ η τ ε ί ε ς για τους ΕΣΧΑΤΟΥΣ καιρούς. Άγιος Ανδρέας δια Χριστόν σαλός! [ΚΡΑΤΗΣΤΕ αυτήν τήν ανάρτηση!]\nΠΡΟΦΗΤΕΙΕΣ. - 25 Αυγ 2019 - 12:40\nόπως είπε ο Χριστός, «όλα τα φανέρωσα στους φίλους μου» (Ιωάννης 15/ιε΄15). Καθώς λοιπόν διαβάζουμε την προφητεία αυτή, παρμένη από την εξαίρετη έκδοση της Ι. Μ. Παρακλήτου, και για να αποφύγουμε τον κίνδυνο παρερμηνείας, ας θυμόμαστε τα εξής:\n2. Από τη ρήση αυτών που είπε ο άγιος, μέχρι την κατανόηση, την ενθύμιση και την καταγραφή τους από τον μαθητή του, υπάρχει κάποια απόσταση, που καλό είναι να την θυμόμαστε.\nΕιδικά σε μια τόσο περίπλοκη προφητεία, που δύσκολα συγκρατεί κανείς μέχρι να την καταγράψει.\n– Πως θα γίνει το τέλος του κόσμου; Τι είναι «αι αρχαί των ωδίνων» και πότε θα γίνουν; Από που θα καταλάβουν οι άνθρωποι ότι πλησιάζει η συντέλεια, και ποια θα είναι τα σημάδια που θα τη φανερώνουν; Ποιο τέλος θα έχει η Πόλις μας (Κωνσταντινούπολη), αυτή η νέα Ιερουσαλήμ; Τι θα γίνουν οι σεβάσμιοι ναοί; Τι θα γίνουν οι θείοι σταυροί, οι άγιες εικόνες και τα ιερά βιβλία; Που θα ασφαλισθούν τα λείψανα των αγίων;\n– Η Πόλης αυτή, αποκρίθηκε ο μακάριος, που κατέχει τα πρωτεία ανάμεσα σε πολλές άλλες πόλεις και έθνη, θα μείνει απόρθητη και ελεύθερη. Τη φυλάει η Θεοτόκος «εν τη σκέπη των πτερύγων της», και με τις πρεσβείες της θα παραμείνει άτρωτη.\n– Τώρα, παιδί μου, Πως να σου διηγηθώ χωρίς δάκρια για την αρχή των ωδίνων και τη συντέλεια; Κατά τις έσχατες ημέρες θα αναδείξει ο Θεός βασιλιά κάποιο φτωχό[*]. Ο βασιλιάς αυτός θα πολιτευθεί με δικαιοσύνη, θα σταματήσει όλους τους πολέμους και θα πλουτίσει τους φτωχούς. Θα βασιλεύσει η ευτυχία όπως στην εποχή του Νώε.\nΕκείνον τον καιρό ο Θεός θα φανερώσει στον βασιλιά όλο το χρυσάφι, όπου και αν βρίσκεται κρυμμένο.\nΚι αυτός θα το σκορπίσει «με το φτυάρι» σ’ όλη τη χώρα του. Από τον πολύ πλούτο οι άρχοντες θα ζουν σαν βασιλιάδες και οι φτωχοί σας άρχοντες.\nΟ βασιλιάς αυτός θα κάνη μεγάλα κατορθώματα. Θα ξεκινήσει με πολύ ζήλο για να διώξει τους Ιουδαίους. Κανείς Ισραηλίτης δεν θα απομείνει μέσα σ’ αυτή την Πόλη.\nΔεν θα ακούγονται γλέντια με λύρες, κιθάρες και άσεμνα τραγούδια. Δεν θα γίνεται τίποτα αισχρό, γιατί θα μισήσει και θα εξολοθρεύσει «εκ πόλεως Κυρίου πάντας τους εργαζομένους την ανομίαν» (Ψαλμ. Ρ΄ 8).\n– Μετά την βασιλεία αυτή θ’ αρχίσουν οι συμφορές. Θα έρθει σ’ αυτήν την Πόλη ο υιος της απώλειας, ο χιλίαρχος Αράν και θα βασιλεύσει τρία χρόνια και έξι μήνες. Θα αναγκάσει μάλιστα τους ανθρώπους να κάνουν τέτοια παρανομία, που όμοιά της ούτε έγινε ποτέ, αφότου δημιουργήθηκε ο κόσμος, ούτε θα ξαναγίνει.\nΘα διατάξει δηλαδή και θα νομοθετήσει, ώστε να συνέρχονται, θέλοντας και μη, πατέρας με κόρη, γιος με μητέρα, αδελφός με αδελφή. Κι όποιος θα αντιστέκεται ή θα αντιμιλά, θα θανατώνεται. Εκείνος όμως που θα πεθάνει μ’ αυτόν τον τρόπο, θα καταταγεί την ημέρα της κρίσεως μαζί με τον Ιωάννη τον Πρόδρομο.\nΟ βασιλιάς αυτός θα διατάξει να συζευχθούν οι μοναχοί με τις μοναχές, καθώς επίσης και οι ιερείς. Έτσι η παρανομία της μίξεως θα γίνει χειρότερη από του φόνου.\nΟ ίδιος θα πορνεύσει με την μητέρα του και την κόρη του. Αφού λοιπόν θα γίνει νόμος η ακολασία, όλοι οι άσωτοι θα κάνουν όργια με τις αδελφές τους.\nΗ δυσωδία της αιμομιξίας θ’ ανέβει στον ουρανό, και ο Κύριος θα οργισθεί υπερβολικά με ολόκληρη την οικουμένη. Θα δώσει τότε διαταγή και θ’ αρχίσουν να πέφτουν οι αστραπές και οι βροντές με ασυγκράτητο θυμό σ’ όλη τη γη.\nΠολλές πόλεις θα καούν. Οι άνθρωποι θα παραλύσουν από τον φοβερό κρότο των βροντών και θα πεθάνουν με κακό θάνατο, ενώ άλλοι θα καούν από τις αστραπές.\nΟ ήλιος θα γίνει μαύρος και σκοτεινός, ενώ η σελήνη σαν αίμα, εξ αιτίας των ανθρώπων που εξομοιώθηκαν με τους χοίρους. Τ’ αστέρια θα πέσουν στη γη. Κάθε βουνό και νησί θα μετακινηθεί από την βία του σεισμού και της απειλής.\nΟι ιερείς του Θεού, μαζί με όσους εναρέτους και εγκρατείς θα έχουν απομείνει, θα καταφύγουν στα βουνά και στα σπήλαια.\nΤότε λοιπόν θα παταχθεί ο άνομος βασιλιάς και θα εξορισθεί στο σκότος το εξώτερο. Όσοι θα κατοικούν στην πρεσβυτέρα Ρώμη, στην Αρσενόη, στη Στρόβυλο, στην Αρμενόπετρα ή στην Καρυόπολη θα είναι μακάριοι.\nΣ’ αυτές τις πόλεις οι άνθρωποι θα ζήσουν ειρηνικά. Στις άλλες όμως θα γίνουν πόλεμοι και ταραχές, καθώς είναι γραμμένο: «Μελλήσεται ακούειν πολέμους και ακοάς πολέμων» (πρβλ. Μαρκ. Ιγ΄ 7) και τα ακόλουθα.\n– Έπειτα στην Πόλη αυτή θ’ ανέβει άλλος βασιλιάς. Θα είναι βλοσυρός και μαύρος, αρνητής του Θεού και των αγίων. Θα μελετήσει βιβλία των Ελλήνων, θα ασπασθεί τη θρησκεία τους, και θα πολεμήσει τους αγίους και την Εκκλησία του Χριστού.\nΑφού περάσουν οι πρώτες ημέρες της βασιλείας του, θα κάψει όλα τα ιερά σκεύη και θα ονομάσει «φούρκα» τον Σταυρό. Θα διαλύσει επίσης το ιερατείο και θα σφάξει τον μισό πληθυσμό στους δημοσίους δρόμους.\nΣτον ουρανό θα γίνουν κτύποι φοβεροί, στην γη μεγάλοι σεισμοί και κατεδαφίσεις πόλεων. Τα έθνη και τα βασίλεια θα ξεσηκωθούν το ένα εναντίον του άλλου. Θα γίνει μεγάλος χαλασμός επάνω στην γη, και οι άνθρωποι θα πέσουν σε θλίψη και στεναχώρια.\nΤέτοια σύγχυσις θα επικρατήσει στον αέρα, ώστε το ένα πτηνό θα πέφτει πάνω στο άλλο. Η γη θα γεμίσει φίδια που θα δαγκώνουν τους αμετανόητους αμαρτωλούς. Και όλα αυτά θα είναι η αρχή των «ωδίνων».\n– Όταν πεθάνει ο ασεβής βασιλιάς θα έρθει κάποιος απ’ την Αιθιοπία, από το πρώτο «κέρας», και θα βασιλεύσει, καθώς λένε, δώδεκα χρόνια. Η βασιλεία του θα είναι ειρηνική. Θα ανοικοδομήσει τους ιερούς ναούς που κατεδάφισαν οι προκάτοχοί του και θα επαναφέρει τους ανθρώπους στα νησιά τους.\nΓια την καλοσύνη του θα τον αγαπήσει ο Θεός και όλος ο λαός. Όσο θα βασιλεύει, θα επικρατεί χαρά και αγαλίασσις σε όλο τον κόσμο.\nΜετά απ’ αυτόν θα βασιλεύσει κάποιος από την Αραβία για ένα χρόνο. Στις ημέρες του, με ένα νεύμα του Παντοκράτορος, θα ενωθούν τα άγια τμήματα του τιμίου και ζωοποιού Σταυρού και θα δοθεί ακέραιος στον βασιλιά.\nΕκείνος θα τον πάρει και θα πορευθεί στην Ιερουσαλήμ. Όταν φθάσει στον τόπο του Κρανίου, θα αποθέσει με τα ίδια του τα χέρια το βασιλικό του στέμμα στην κορυφή του Σταυρού, θα τον υψώσει και θα πει:\nΘα επιστρατεύσει στους πολίτες από επτά ετών και άνω. Θα επιστρατεύσει ακόμη τους ιερείς και μοναχούς, θα κατασκευάσει πολεμικά άρματα, θα ετοιμάσει μεγάλο στόλο και θα πορευθεί στη Ρώμη. Μπροστά στις πύλες της θα σταθεί και θα φωνάξει:\n«Χαίρε Ρώμη τρίρρωμη και τιμημένη! Φορείς σπαθί κοφτερό και βέλη ακονισμένα. Κράτησε σταθερά την πίστη σου και μην την αλλάξεις μέχρι τη συντέλεια και οι κάτοικοι σου θα είναι μακάριοι». Έπειτα θα επιστρατεύσει τα ξανθά γένει, και θα περιμένει τους άλλους δύο βασιλείς.\nΟ δεύτερος θα επιστρατεύσει τη Μεσοποταμία και τα νησιά των Κυκλάδων (κατ’ άλλη γραφή: τις κοιλάδες των νήσων).\nΘα επιστρατεύσει ακόμη και τους ιερείς και μοναχούς, αναμμένος από φοβερό μίσος εναντίον των άλλων δύο. Θα ξεκινήσει τότε και θα έρθει στον «ομφαλό» της γης.\nΛένε μερικοί ότι ο «ομφαλός» της οικουμένης είναι η Αλεξάνδρεια. Εκεί θα περιμένει τους άλλους δύο, με τους οποίους θα πολεμήσει.\nΟ τρίτος θα ξεκινήσει κι αυτός από την Πόλη και θα στρατολογήσει την Καρία, Φρυγία, Ασία, Αρμενία, Γαλατία και Αραβία. Όταν φθάσει στο Σύλαιο, θα πει:\n«Αν και ονομάστηκες Σύλαιο, δεν θα λεηλατηθείς ούτε θα κυριευθείς από κανένα εχθρό σου». Ύστερα θα συμμαχήσει μ’ ένα λαό ανεξάρτητο, που δεν θα έχει δηλαδή υποταγεί ούτε σ’ αυτόν ούτε στους άλλους δύο βασιλείς.\nΤέλος θα συγκεντρωθούν και θα παραταχθούν και οι τρεις αντιμέτωποι, ο ένας απέναντι στον άλλον. Θα επακολουθήσει σύγκρουσις μεγάλη και φοβερή και θα κομματιαστούν όπως τα πρόβατα στο κρεοπωλείο.\nΟι τρεις βασιλείς θα σκοτωθούν, καθώς και όλο το στράτευμα. Το αίμα των Ρωμαίων θα κυλήσει σαν νερό ύστερα από ραγδαία βροχή. Κανείς δεν θα σωθεί. Το νερό της θαλάσσης θα ανακατευθεί με το αίμα με μήκος δώδεκα σταδίων. Οι γυναίκες θα μείνουν χήρες.\nΕπτά γυναίκες θα ζητούν έναν άνδρα και δεν θα τον βρίσκουν, μέχρις ότου ακούσουν και έρθουν άλλοι από τα ξένα. Όσο για τους ανήλικους που θα απομείνουν, όταν ανδρωθούν, θα γίνουν από την πολλή ασωτία αναίσθητοι σαν τα γουρούνια.\nΜακάριοι τότε και τρισμακάριοι όσοι θα αγωνίζονται για τον Κύριο στα όρη και στα σπήλαια, γιατί δεν θα βλέπουν το κακό που θα γίνεται στον κόσμο.\nΑυτοί θα περιμένουν την αναμέτρηση με τον αντίχριστο. Αυτοί είναι τα άκακα πρόβατα, που θα θυσιασθούν για τον Χριστό από τον πονηρό δαίμονα, τον αντίχριστο.\nΣτις ημέρες της ο ένας θα επιβουλεύεται τον άλλον και θα γίνονται σφαγές στους δρόμους και στα σπίτια της πόλεως. Ο ισχυρότερος θα σκοτώνει τον άλλον.\nΟ γιος τον πατέρα, ο πατέρας τον γιο, η μητέρα την κόρη και η κόρη την μητέρα, ο αδελφός τον αδελφό και ο φίλος τον φίλο.\nΜεταξύ των ανθρώπων θα επικρατεί πολλή κακία και μίσος. Μέσα στις εκκλησίες θα γίνονται ασέλγειες, μοιχείες, ασωτίες, αιμομιξίες, χοροί και σατανικά τραγούδια, χλευασμοί και παιγνίδια, που ούτε είδε ούτε άκουσε άνθρωπος.\nΕκείνη η ακάθαρτη βασίλισσα θα ονομάσει τον εαυτό της θεά και θα πολεμήσει τον Θεό. Θα μολύνει μάλιστα με ακαθαρσίες τα άγια θυσιαστήρια.\nΘα πλύνει το σώμα της και με το απόπλυμα αυτό της αισχύνης θα μολύνει όλον τον λαό. Θα αποστρέψει το πρόσωπό της από τον Θεό. Θ’ αρπάξει τα τίμια σκεύη από τους ναούς, τους τίμιους σταυρούς και τις σεβάσμιες εικόνες, τα «Ευαγγέλια», τους «Αποστόλους» και κάθε ιερό βιβλίο.\nΚι αφού τα συγκεντρώσει σε μεγάλο σωρό, θα βάλει φωτιά και θα τα κάψει. Όσο για τις εκκλησίες, θα τις γκρεμίσει μέχρι το έδαφος. Θα ψάξει ακόμη να βρει λείψανα αγίων για να τα κάψει, αλλά δεν θα βρει, γιατί ο Θεός με αόρατη δύναμη θα τα μεταφέρει αλλού.\nΘα την αδράξει γερά, θα κόψει με το δρεπάνι της δυνάμεώς Του το έδαφος, πάνω στο οποίο στηρίζεται, και θα διατάξει τα κύματα της θαλάσσης να την καταπιούν.\n– Μετά την συμπλήρωση της βασιλείας των εθνών, λένε μερικοί ότι ο Θεός θα επανασυστήσει το ισραηλιτικό κράτος, για να βασιλεύσει στη γη μέχρι το τέλος του κόσμου. Επικαλούνται μάλιστα ως μαρτυρία το ακόλουθο χωρίο του Ησαΐου: «Και έσται εν ταις εσχάτες ημέραις, αρεί Κύριος ο Θεός σημείον εν τη συμπληρώσει των εθνών επί πάντα τα πρόβατα Ιούδα, τα διεσκορπισμένα εν τοις έθνεσι και συνάξει τους απωσμένους Ισραήλ εν τη αγία πόλει Ιερουσαλήμ.\nΚαι έσται τω Ισραήλ ως τη ημέρα η εξήλθεν εκ γης Αιγύπτου» (πρβλ. ια΄ 12,16). Επικαλούνται επίσης και τον απόστολο Παύλο που λέει: «Όταν το πλήρωμα των εθνών ήξη, τότε πας Ισραήλ σωθήσεται» (πρβλ. Ρωμ. ια΄ 25,26).\nΕίναι πολύ φανερό ότι θα συγκεντρώσει πάλι ο Θεός τους ισραηλίτες στην Ιερουσαλήμ και θα τους ξαναδώσει όσα είχαν και πρώτα. Και τούτο, για να ανατρέψει τη μέχρι τότε πρόφασή τους ότι η απώλειά τους οφείλεται στον διασκορπισμό.\nΘα μπορούσαν δηλαδή κατά την ημέρα της κρίσεως ν’ απολογηθούν ως εξής στον Χριστό: «Αν μας συγκέντρωνες στην Ιερουσαλήμ και μας ξαναέδινες όσα είχαμε, τότε θα πιστεύαμε σ’ εσένα, αφού δεν θα υπήρχε πια λόγος να φθονούμε τα έθνη, που προτιμήθηκαν τόσο εις βάρος μας».\nΈτσι, λοιπόν, θα συναχθούν όλοι μαζί και θ’ ανακτήσουν ό,τι στερήθηκαν, αλλά θα παραμείνουν στην ίδια απιστία. Και τότε πως θα σωθούν, όταν μάλιστα την ίδια εποχή θα έρθει ανάμεσά τους ο αντίχριστος και θα πιστέψουν όλοι τους σ’ αυτόν, σύμφωνα με τον λόγο του Κυρίου;\nΟ Θεός δεν ψεύδεται.\n«Εγώ ειμί η αλήθεια» διακηρύττει με τον μονογενή του Υιό. Με την αποκατάστασή τους λοιπόν θα στερηθούν αυτομάτως απ’ αυτή τη δικαιολογία.\nΛέγοντας ο απόστολος Παύλος ότι θα σωθούν, δεν εννοεί ότι θα σωθούν από την αιώνια κόλαση, αλλά από την περιπλάνησή τους τόσα χρόνια τώρα στα ξένα, και από τον ονειδισμό των άλλων λαών, και από την ανομολόγητη εντροπή.\nΘα συναχθούν δηλαδή στην πατρίδα τους και θα σωθούν απ’ την δουλεία και τον ζυγό και τον χλευασμό που τόσα χρόνια υπέφεραν. Δεν θα σωθούν όμως από την αιώνια κόλαση. Αφού δεν τους έπεισε η θλίψης, ώστε να πιστέψουν στον Χριστό, πως θα τους πείσει η νομιζόμενη χάρις;\n– Πνευματικέ μου πατέρα, είπε ο Επιφάνιος, άφησε αυτά και εξήγησέ μου εκείνο που λέγεται, ότι δηλαδή η Aγιά-Σοφιά δεν θα καταποντισθεί μαζί με την Πόλη, αλλά θα μείνει κρεμασμένη στον αέρα από κάποια αόρατη δύναμη.\nΜήπως ο Θεός κατοικεί σε χειροποίητους ναούς; Όχι βέβαια. Πάντως στη φήμη αυτή υπάρχει και κάτι αληθινό: Θα μείνει δηλαδή μόνο ο στύλος που βρίσκεται στην αγορά, γιατί κατέχει τους «τίμιους ήλους». Αυτός μόνο θα διασωθεί, ώστε περνώντας τα πλοία να δένουν επάνω του τα σχοινιά τους, και να θρηνούν αυτή την επτάλοφη Βαβυλώνα λέγοντας:\n«Αλλοίμονό μας! Η μεγάλη, η αρχαία Πόλης βυθίστηκε. Εδώ κάναμε με επιτυχία τις εμπορικές μας συναλλαγές και πλουτίζαμε».\nΤο πένθος της θα διαρκέσει σαράντα ημέρες. Εξ αιτίας της θλίψεως των ημερών εκείνων θα δοθεί το βασίλειο στην πρεσβυτέρα Ρώμη, καθώς επίσης στο Σύλαιο και στη Θεσσαλονίκη. Αυτά θα συμβούν όταν θα πλησιάζει η συντέλεια, οπότε η κατάστασις του κόσμου θα χειροτερεύει, οι πόνοι και οι συμφορές θα πολλαπλασιάζονται.\n– Κατά το έτος εκείνο θ’ ανοίξει ο Κύριος τις πύλες των Ινδιών που έκλεισε ο βασιλιάς των Μακεδόνων Αλέξανδρος. Θα βγουν τότε απ’ εκεί οι εβδομήντα δύο βασιλείς με τον λαό τους, τα λεγόμενα βδελυρά έθνη, που είναι πιο σιχαμερά από κάθε αηδία και δυσωδία.\nΑυτά θα διασκορπισθούν σ’ όλο τον κόσμο. Θα τρώνε ζωντανούς τους ανθρώπους και θα πίνουν το αίμα τους.\nΟ ήλιος θα γίνει σαν αίμα, ενώ η σελήνη κι όλα τα άστρα θα σκοτισθούν, καθώς θα τα βλέπουν επάνω στη γη να συναγωνίζονται στην ακαθαρσία. Αυτοί οι λαοί θα κατασκάψουν τη γη, θα κάνουν αποχωρητήρια τα θυσιαστήρια, και θα βάλουν τα άγια σκεύη σε ατιμωτική χρήση.\n– Τότε θα σαρκωθεί απ’ την φυλή του Δαν ο σατανάς, δηλαδή θα γεννηθεί ο αντίχριστος. Δεν θα γίνει όμως άνθρωπος με τη δική του δύναμη, αλλά θα του πλάση ο Θεός σκεύος αισχρό και ρυπαρό, για να εκπληρωθούν έτσι οι λόγοι των προφητών.\nΘ’ απολυθεί λοιπόν απ’ τα δεσμά, με τα οποία τον είχε δέσει ο δεσπότης Χριστός όταν κατέβηκε στον άδη, και θα μπει σ’ εκείνο το σκεύος που πλάσθηκε για αυτόν. Έτσι θα γίνει άνθρωπος, θα ανδρωθεί, θα βασιλεύσει, και τότε θ’ αρχίσει να δείχνει την πλάνη του καθώς λέει ο θεολόγος Ιωάννης.\nΈπειτα θ’ αρχίσει πόλεμο με τα νησιά των Κυκλάδων (κατ’ άλλη γραφή: τις κοιλάδες των νήσων). Νησιά, καθώς λέει ο Ησαΐας, είναι οι εκκλησίες που προήλθαν από τους εθνικούς (κδ΄ 15, με΄ 16, μθ΄ 1, ξστ΄ 19).\nΤότε θα εμφανιστεί ο Ενώχ, που έζησε πριν την εποχή του μωσαϊκού νόμου. Θα εμφανισθεί επίσης ο Ηλίας, που έζησε κατά την διάρκεια του νόμου, καθώς και ο Ιωάννης ο θεολόγος που έζησε την εποχή της νέας χάριτος.\nΑυτοί θα κηρύξουν σ’ όλη την οικουμένη, για τον καιρό της συντέλειας και την έλευση του πλανεμένου, καθώς επίσης και για την Δευτέρα έλευση του Σωτήρος μας Ιησού Χριστού. Θα επιτελούν μάλιστα σημεία και τέρατα.\nΌσοι θελήσουν να τους σκοτώσουν ή με άλλον τρόπο να τους αδικήσουν, θα βγει φωτιά και τους κάψει. Θα ενεργούν με μεγάλη εξουσία και θα ελέγξουν τον αντίχριστο.\nΘα φονευθούν όμως απ’ αυτόν στην Ιερουσαλήμ και τα σώματά τους θα αφεθούν άταφα στη μέση της πόλεως. Εκεί θα συγκεντρωθούν οι κάτοικοι και θα τους περιγελούν σαν απροστάτευτους (πρβλ. Αποκ. ια΄ 5-10).\nΤα άγια σώματά τους θα μείνουν τρεις ολόκληρες ημέρες στην πλατεία. Κατά τη μέση της τετάρτης ημέρας θα κατεβεί από τον ουρανό ένα περιστέρι λαμπρό σαν αστραπή. Αυτό θα περπατήσει επάνω τους και θα τους δώσει ζωή.\nΤότε οι άγιοι θα δυναμώσουν και θα σηκωθούν όρθιοι, κι όσοι τους δουν, πολύ θα τρομάξουν. Εκείνη τη στιγμή θ’ ακουσθεί φωνή από τον ουρανό που θα λέει: «Ανεβείτε, φίλοι μου, κοντά μου». Αμέσως θα κατεβεί ένα σύννεφο, που θα τους σηκώσει και θα τους εγκαταστήσει στον παράδεισο (πρβλ. Αποκ. ια΄ 9-13).\nΕκείνος ο πλανεμένος και μάταιος, ο αντίχριστος, θα ταλαιπωρήσει υπερβολικά τους χριστιανούς της εποχής του μέχρι την τελευταία τους αναπνοή με θλίψεις και φοβερές τιμωρίες.\nΌποιος δεν πλανηθεί και δεν πιστέψει σ’ αυτόν, θ’ αναδειχθεί εκλεκτός και άξιος φίλος του Χριστού. Όλοι βεβαίως οι άγιοι είναι μακάριοι. Τρισμακάριοι όμως θα είναι όσοι μαρτυρήσουν την εποχή του αντιχρίστου. Θα τους περιμένει παντοτινά υπερβολική δόξα και αγαλλίασις.\nΠοιος τότε, παιδί μου, δεν θα φοβηθεί και δεν θα φρίξει; Μακάριοι θα είναι, όπως είπα προηγουμένως, εκείνοι, των οποίων δεν θα κλονισθεί η πίστις στον Χριστό, τον αληθινό Θεό μας, που σαρκώθηκε και γεννήθηκε απ’ την αγία παρθένο Μαρία.\nΜακάριοι επίσης εκείνοι που θα πεθάνουν για την αγάπη του Χριστού και θα ελέγξουν θαρρετά τον δράκοντα και την πλάνη του. Μακάριοι όσοι θα υψώσουν το ανάστημά τους εναντίον του και θα ελέγξουν με γενναιότητα τα ατοπήματά του….


|Diogenis-Press|: Η εξαιρετική ηθοποιός Κατερίνα Διδασκάλου με τον Πέτρο Λέκκα!\nΗ εξαιρετική ηθοποιός Κατερίνα Διδασκάλου με τον Πέτρο Λέκκα!\nMία σπουδαία και απο τις κορυφαίες Ελληνίδα ηθοποιός που έχει παίξει και σε ξένες ταινίες βρέθηκε το μεσημέρι στην Κόρινθο.\nΗ Κατερίνα Διδασκάλου έπινε καφέ μαζί με φίλες της σε καφετέρια στον πεζόδρομο.\nΜαζί της και ο συμπατριώτης της Πέτρος Λέκκας....!!!\nΟ Πέτρος καμάρωνε δικαιολογημένα δίπλα στην εξαιρετική ηθοποιό και τις ανέλυε τα σχεδιά του για την πρόοδο της περιοχής..!\nΚαι έπαιρνε και "εκδίκηση" απο τον Χρήστο Χασικίδη που θεωρεί το Χιλιομόδι...ως το κέντρο της γής..!\nΗ σεμνή και προσιτή Κατερίνα Διδασκάλου έδειχνε πολύ ενδιαφέρον για τα νέα του τόπου της...!\nΠΟΙΑ ΕΙΝΑΙ Η ΚΑΤΕΡΙΝΑ ΔΙΔΑΣΚΑΛΟΥ:\nΓεννημένη στην Αθήνα, τελείωσε τις θεατρικές σπουδές της στη Δραματική Σχολή του Εθνικού Θεάτρου, παράλληλα με την Φιλοσοφική Σχολή, για να συνεχίσει στη Νέα Υόρκη με υποτροφία από το Ίδρυμα Ωνάση.\nΣτη Νέα Υόρκη και στην Αθήνα, όπου επέστρεψε μετά από μακρόχρονη παραμονή εκεί, ερμήνευσε ρόλους του κλασικού και μοντέρνου ρεπερτορίου («Αντιγόνη», «Λυσσασμένη Γάτα», «Ηλέκτρα», «Δούλες», «Πατούχας», «Ανδρομάχη», «Δρόμος Μακρύς», «Το κορμί», «Οι Αμαζόνες»).\nΈχει κάνει 15 ταινίες (ελληνικές και ξένες παραγωγές), ανάμεσα στις οποίες κορυφαία θέση κατέχουν η γαλλόφωνη «Τριπλός Πράκτορας) του Ερίκ Ρομέρ, η βουλγαρογερμανοελληνική παραγωγή «Μετά το τέλος του κόσμου» (που της χάρισε το βραβείο Α' γυναικείου ρόλου στο Φεστιβάλ της Verona στην Ιταλία), «Ο οργασμός της αγελάδας» (σκηνοθεσία: Όλγα Μαλέα), «Αθήνα: πόλη των θαυμάτων» (Δημήτρη Αθανίτη), «Οιδίποδας» (του Κύπριου Ιωακείμ Μυλωνά), «Ταινία Θαύμα» (ουγγρικής παραγωγής), ενώ σε περίοδο προετοιμασίας βρίσκονται δύο ταινίες μεγάλου μήκους.\nΤηλεόραση: «Κόκκινος Κύκλος», «Άγγιγμα Ψυχής», «Γόβα Στιλέτο», «Αθήνα-Θεσσαλονίκη», «Ερωτικές Ιστορίες» και άλλα πολλά, με πιο πρόσφατο το «4» (σκηνοθεσία: Χριστόφορου Παπακαλιάτη) που παίχτηκε στο MEGA με μεγάλη επιτυχία.\nΥπήρξε Πρωθιέρεια το 1984 για τους Ολυμπιακούς Αγώνες του Λος Άντζελες, τότε που δεν έγινε καμιά τελετή σε ένδειξη διαμαρτυρίας από τους Έλληνες για την εμπορευματοποίηση της ιερής φλόγας και το 1988 για την διοργάνωση της Σεούλ.\n«Η πρώτη μου φορά δεν μπορώ να πω ότι μου δημιουργεί και ευχάριστες αναμνήσεις. Η συμμετοχή μου ήταν επιβεβλημένη όμως. Υπήρχε η αναγκαιότητα να μη σπιλωθεί η βαριά κληρονομιά μας, που είναι να δίνουμε σαν χώρα σε ολόκληρο τον κόσμο αυτό το παγκόσμιο σύμβολο ειρήνης. Το 1988 όλα ήταν διαφορετικά, η τελετή αφής ήταν μια αληθινή γιορτή και για μας και για τους Κορεάτες. Θυμάμαι μάλιστα ότι κατά την παρουσία μου στη Σεούλ, στη διάρκεια των αγώνων, ο σεβασμός των κατοίκων της χώρας προς το πρόσωπο μου, ως Πρωθιέρεια ήταν απίστευτα μεγάλος».\n0 Response to "Η εξαιρετική ηθοποιός Κατερίνα Διδασκάλου με τον Πέτρο Λέκκα!"


Εγχειρίδιο τηλεϊατρικής Υπουργείου Υγείας\n1. Το ελληνικό πρόγραμμα τηλεϊατρικής\nΗ Τηλεϊατρική, όπως εφαρμόζεται σήμερα στην Ελλάδα (1994), αφορά στην αποστολή ιατρικών δεδομένων, όπως ακτινογραφιών, ή ηλεκτροκαρδιογραφημάτων και άλλων πληροφοριών, μέσω των κοινών τηλεφωνικών γραμμών, από τα απομακρυσμένα Κέντρα Υγείας του προγράμματος, στο Σισμανόγλειο Γενικό Περιφερειακό Νοσοκομείο Αθηνών.\nΗ Τηλεϊατρική προϋποθέτει τη χρήση εξοπλισμού υψηλής τεχνολογίας. Για τη λήψη και τη μεταφορά των δεδομένων χρησιμοποιούνται ηλεκτρονικοί υπολογιστές, που είναι εγκατεστημένοι σε κάθε Κέντρο Υγείας και μπορούν να συνδέονται με αντίστοιχους υπολογιστές των Νοσοκομείων.\n(αριστ.) Κέντρο Υγείας σε διαδικασία σύνδεσης με το Κέντρο Τηλεϊατρικής του Νοσοκομείου (δεξιά)\nΤο Ελληνικό Πρόγραμμα Τηλεϊατρικής χρηματοδοτείται από το Υπουργείο Υγείας, Πρόνοιας και Κοινωνικών Ασφαλίσεων (1994) και περιλαμβάνει τα Κέντρα Υγείας:\nΜύρινας Λήμνου – Νομός Λέσβου, Τηλ.: 0254 – 222222\nΠαροικίας Πάρου – Νομός Κυκλάδων, Τηλ. 0284 – 22500\nΣκοπέλου – Νομός Μαγνησίας, Τηλ.: 0424 – 22222\nΦηρών Θήρας – Νομός Κυκλάδων, Τηλ.: 0286 – 22237\nΣουφλίου – Νομός Έβρου, Τηλ.: 0554 – 23223\nΔικαίων – Νομός Έβρου, Τηλ.: 0556 – 31320\nΕχίνου – Νομός Ξάνθης, Τηλ.: 0544 – 22120\nΑμυνταίου – Νομός Φλωρίνης, Τηλ.: 0386 – 23784\nΤσοτυλίου – Νομός Κοζάνης, Τηλ.: 0468 – 31800\nΘεσπρωτικού – Νομός Πρεβέζης, Τηλ.: 0683 – 31111\nΦιλιατών – Νομός Θεσπρωτίας, Τηλ.: 0664 – 22115\nΓυθείου – Νομός Λακωνίας, Τηλ.:0733 - 22033\nΤο Πρόγραμμα Τηλεϊατρικής βρίσκεται σε εξέλιξη και θα εντάσσονται σ’ αυτό συνεχώς περισσότερα Κέντρα Υγείας και Νοσοκομεία υποστήριξης. Τελικός στόχος είναι η κάλυψη ολόκληρης της χώρας.\nΤα Κέντρα Υγείας μέσω Δικτύου Τηλεϊατρικής συνδέονται άμεσα με το Κέντρο Τηλεϊατρικής του Σισμανογλείου Γενικού Περιφερειακού Νοσοκομείου Αθηνών, όπου οι ειδικευμένοι ιατροί του, σε 24ωρη βάση συνεργάζονται με τον ιατρό του Κέντρου Υγείας, που αντιμετωπίζει την περίπτωσή σας. Στόχος είναι:\nΝα γίνει η καλύτερη δυνατή διάγνωση του προβλήματος υγείας που έχετε.\nΝα σας παρασχεθεί η όσον το δυνατόν καλύτερη θεραπευτική αγωγή για την άμεση αντιμετώπιση του προβλήματός σας.\nΝα προετοιμαστεί κατά τον καλύτερο δυνατό τρόπο, η τυχόν επείγουσα μεταφορά και υποδοχή των ασθενών στο Νοσοκομείο που θα μεταφερθούν.\nΗ Τηλεϊατρική δεν μπορεί από μόνη της να προσφέρει λύσεις σε όλα τα ιατρικά προβλήματα. Έχει όμως αποδειχτεί η χρησιμότητά της σε απομακρυσμένες και απομονωμένες περιοχές, με οφέλη τόσο για τους ασθενείς, όσο και το ιατρικό προσωπικό.\nΤο Πρόγραμμα Τηλεϊατρικής αποσκοπεί:\nΣτην υποστήριξη των ιατρών των Κέντρων Υγείας για την αντιμετώπιση έκτακτων ή δυσδιάγνωστων περιστατικών.\nΣτην εξασφάλιση συνεχιζόμενης ιατρικής εκπαίδευσης του ιατρικού και νοσηλευτικού προσωπικού.\nΣτην ενίσχυση της εμπιστοσύνης του πληθυσμού προς τις παρεχόμενες ιατρικές υπηρεσίες των Κέντρων Υγείας.\nΙατρός μπροστά σε σύστημα Τηλεϊατρικής\n3. Οι γιατροί μεγάλων νοσοκομείων κοντά σας\nΟι ιατροί και το Ειδικό Επιστημονικό προσωπικό των Νοσοκομείων Υποστήριξης, βρίσκονται σε 24ωρη βάση στο πλευρό των ιατρών των Κέντρων Υγείας της περιοχής σας, προκειμένου να τους υποστηρίξουν στο δύσκολο έργο της διάγνωσης και της θεραπευτικής αντιμετώπισης των προβλημάτων υγείας των ασθενών.\nΟ ιατρός του Νοσοκομείου υποστηρίξεως κατά τη διαδικασία αντιμετώπισης ιατρικών περιστατικών μέσω Τηλεϊατρικής\n4. Έκτακτα και επείγοντα περιστατικά\nΠολλές φορές η άμεση μεταφορά του ασθενούς σε μεγάλο Κεντρικό Νοσοκομείο δεν αποτελεί την καλύτερη δυνατή λύση. Πολλές φορές ακόμα η μεταφορά αυτή είναι αδύνατη λόγω καιρικών συνθηκών ή ελλείψεως των κατάλληλων μέσων και άλλες φορές είναι ίσως άσκοπη. Ωστόσο ο ασθενής πρέπει να τύχει της αμέσου υποστήριξης από εξειδικευμένο και έμπειρο προσωπικό.\nΗ Τηλεϊατρική από μόνη της δεν μπορεί να βοηθήσει τον ασθενή. Υποστηρίζει όμως το γιατρό να ανταπεξέλθει στις απαιτήσεις των συγκεκριμένων περιστατικών.\nΙατρικά περιστατικά που αντιμετωπίστηκαν μέσω Τηλεϊατρικής\n5. Μη επείγοντα περιστατικά\nΟ μόνος αρμόδιος να κρίνει αν η περίπτωσή σας απαιτεί τη χρήση της Τηλεϊατρικής είναι ο ιατρός του Κέντρου Υγείας στον οποίο απευθυνθήκατε. Παρακαλούμε να δείξετε την ανάλογη εμπιστοσύνη και να ακολουθήσετε τις οδηγίες του.\nΩστόσο, ο ιατρός προτού κάνει χρήση των υπηρεσιών Τηλεϊατρικής θα ζητήσει την έγκρισή σας ή των οικείων σας. Αποφασίστε ελεύθερα αν θέλετε ή όχι.\nΗ σωστή στάση τόσο των ασθενών όσο και των συνοδών τους μπορεί να βοηθήσει ουσιαστικά το Πρόγραμμα Τηλεϊατρικής, για να βγουν τα σωστά συμπεράσματα προς βελτίωση του όλου Προγράμματος και να προστεθούν σε εύλογο διάστημα περισσότερες και καλύτερες υπηρεσίες.\nΕξέταση σε δωμάτιο Κέντρου Υγείας του Δικτύου Τηλεϊατρικής\n6. Δυσδιάγνωστα περιστατικά\nΣωστή θεραπεία μπορεί να γίνει, αν έχει προηγηθεί ακριβής διάγνωση της νόσου. Πολλά περιστατικά απαιτούν πολλές και εξειδικευμένες διαγνωστικές εξετάσεις, πριν ο ιατρός καταλήξει σε οριστικά συμπεράσματα.\nΜε τη βοήθεια της Τηλεϊατρικής, ο ιατρός του Κέντρου Υγείας με τη συνεργασία των ιατρών του Νοσοκομείου υποστήριξης θα εξαντλήσει όλα τα μέσα, που έχει στη διάθεσή του, ώστε να υπάρξει σωστή διάγνωση και να ακολουθηθεί η κατάλληλη αγωγή. Πολλές φορές αυτό θα είναι αδύνατο και ο ιατρός θα παραπέμψει αμέσως τον ασθενή στο κατάλληλο νοσοκομείο, με ενημερωμένο ιατρικό φάκελο, που θα περιλαμβάνει και τις εξετάσεις και τις αναλύσεις, που έχουν γίνει στα Κέντρα Υγείας. Έτσι, στο νοσοκομείο υποδοχής θα είναι όλοι προετοιμασμένοι να συνεχίσουν τις προσπάθειες, χωρίς να αρχίσουν από την αρχή.\nΑσθενής που δίνει στο γιατρό τις πληροφορίες/απαντήσεις, που έχει συγκεντρώσει.\nΕίναι απαραίτητο, μόλις οι ασθενείς επιστρέψουν στον τόπο τους, να ενημερώσουν αμέσως τους γιατρούς του Κέντρου Υγείας για το τι έγινε στο Νοσοκομείο, προσκομίζοντας τα έγγραφα (εξιτήριο κ.λ.π.), που τους δόθηκαν. Έτσι, θα ενημερωθεί πλήρως ο ιατρικός φάκελός τους , πράγμα που θα είναι πολύτιμο, αν υπάρξει ανάγκη προσφυγής και πάλι σε ιατρικές υπηρεσίες.\n7. Συνεχιζόμενη εκπαίδευση ιατρικού προσωπικού\nΤο προσωπικό των Κέντρων Υγείας στερείται ουσιαστικά των δυνατοτήτων , που έχουν οι ιατροί των μεγάλων νοσοκομείων να συμμετέχουν σε προγράμματα συνεχιζόμενης ιατρικής εκπαίδευσης είτε εντός του νοσοκομείου είτε στα πλαίσια άλλων επιστημονικών εκδηλώσεων.\nΤο Εργαστήριο Ιατρικής Φυσικής έχει σχεδιάσει και υλοποιεί παράλληλα ένα σημαντικό πρόγραμμα συνεχιζόμενης ιατρικής εκπαιδεύσεως. Σ’ αυτό μετέχουν ως εκπαιδευτές, καταξιωμένοι Έλληνες επιστήμονες του ιατρικού κόσμου.\nΟμάδα ιατρών Κέντρου Υγείας που συμμετέχουν σε εκπαιδευτική δραστηριότητα.\nΗ δυνατότητα αυτή δίνει την ευκαιρία στους ιατρούς των Κέντρων Υγείας να παρακολουθούν τις εξελίξεις, που λαμβάνουν χώρα στον τομέα τους, να συζητούν ιατρικά θέματα του ενδιαφέροντός τους και να μετέχουν εξ αποστάσεως σε σεμινάρια, που οργανώνει το Κέντρο Αναφορά Τηλεϊατρικής του Εργαστηρίου Ιατρικής Φυσικής της Ιατρικής Σχολής του Πανεπιστημίου Αθηνών.\nΠαράλληλα προγράμματα απευθύνονται στο παραϊατρικό, τεχνικό και διοικητικό προσωπικό.\nΠληροφορίες για το Πρόγραμμα Τηλεϊατρικής του Υπουργείου Υγείας, Πρόνοιας και Κοινωνικών Ασφαλίσεων δίνονται σε όλα τα Κέντρα Υγείας και τα Νοσοκομεία, που μετέχουν σ’ αυτό.\nΠερισσότερες πληροφορίες μπορείτε να ζητήσετε από το Κέντρο Αναφοράς Τηλεϊατρικής του Εργαστηρίου Ιατρικής Φυσικής, της Ιατρικής Σχολής του Πανεπιστημίου Αθηνών ή από το Κέντρο Τηλεϊατρικής του Σισμανογλείου στις παρακάτω διευθύνσεις:\nΕργαστήριο Ιατρικής Φυσικής, Ιατρική Σχολή Πανεπιστημίου Αθηνών, Μικράς Ασίας 75, Γουδή, 115 27 Αθήνα, Τηλ.7793273 - 7788199, Fax: 7793273\nΣισμανόγλειο Γενικό Περιφερειακό Νοσοκομείο Αθηνών, 151 26 Μαρούσι, Τηλ.: 6137317 – 6137318 (Κέντρο Τηλεϊατρικής)


ΕΚΘΕΣΗ ΑΦΙΕΡΩΜΑ ΣΤΟΝ ΔΗΜΗΤΡΗ ΠΑΠΑΓΕΩΡΓΙΟΥ ΣΤΗ ΔΗΜΟΤΙΚΗ ΠΙΝΑΚΟΘΗΚΗ ΛΑΜΙΑΣ «ΑΛΕΚΟΣ ΚΟΝΤΟΠΟΥΛΟΣ» 29/05 - 20/07/2017 - Καλύτερη Λαμία\nHome / ΕΚΔΗΛΩΣΕΙΣ / ΕΚΘΕΣΗ ΑΦΙΕΡΩΜΑ ΣΤΟΝ ΔΗΜΗΤΡΗ ΠΑΠΑΓΕΩΡΓΙΟΥ ΣΤΗ ΔΗΜΟΤΙΚΗ ΠΙΝΑΚΟΘΗΚΗ ΛΑΜΙΑΣ «ΑΛΕΚΟΣ ΚΟΝΤΟΠΟΥΛΟΣ» 29/05 - 20/07/2017\nΕΚΘΕΣΗ ΑΦΙΕΡΩΜΑ ΣΤΟΝ ΔΗΜΗΤΡΗ ΠΑΠΑΓΕΩΡΓΙΟΥ ΣΤΗ ΔΗΜΟΤΙΚΗ ΠΙΝΑΚΟΘΗΚΗ ΛΑΜΙΑΣ «ΑΛΕΚΟΣ ΚΟΝΤΟΠΟΥΛΟΣ» 29/05 - 20/07/2017\n1:13 π.μ. ΕΚΔΗΛΩΣΕΙΣ\nΟ Δημήτρης Παπαγεωργίου γεννήθηκε το 1928 στο χωριό Στάγια και το 1929 η οικογένειά του μετοίκησε στη Νέα Μάκριση Δομοκού. Το 1941 ενώθηκε με τον Ελληνικό Λαϊκό Απελευθερωτικό Στρατό (ΕΛΑΣ) αναλαμβάνοντας τη φιλοτέχνηση των εντύπων της Αντίστασης. Από το 1949-1954 μαθήτευσε στο Εργαστήριο Χαρακτικής του Γιάννη Κεφαλληνού. Το 1954 συνέχισε τις σπουδές του με υποτροφία, στη Σχολή Καλών Τεχνών του Σαν Φερνάντο στη Μαδρίτη και την Εθνική Σχολή Γραφικών Τεχνών. Το 1955 παρουσίασε για πρώτη φορά τα έργα του, μαζί με τους Έλληνες καλλιτέχνες Δημήτρη Περδικίδη και Θεόδωρο Μάρκελλο, που ζούσαν στην Ισπανία. Γνωρίστηκε με τον Κάρλος Πασκουάλ Ντε Λαρά και οι δυο τους έμελλε να αλλάξουν την ιστορία της Χαρακτικής στην Ισπανία. Στο τέλος της υποτροφίας του το 1956, τιμήθηκε με το 1ο Βραβείο της Εθνικής Σχολής Γραφικών Τεχνών. Το 1958, ο Παπαγεωργίου απέσπασε το 1ο Βραβείο Λιθογραφίας από την Εθνική Σχολή Γραφικών Τεχνών. Συμμετείχε στην καλλιτεχνική ομάδα Popular Estampa (=Λαϊκή Σφραγίδα), που ιδρύθηκε ως ομάδα διαμαρτυρίας κατά του καθεστώτος του Φράνκο.\nΠραγματοποίησε λιθογραφίες με εξαιρετικά αποτελέσματα και συνετέλεσε στη διάδοση της χαρακτικής τέχνης και της Τέχνης του Βιβλίου. Πήρε μέρος σε εκθέσεις τόσο εντός όσο και εκτός Ισπανίας, όπως το 1961 στη Διεθνή Έκθεση Χαρακτικής στη Λιουμπλιάνα, στην Μπιενάλε του Παρισιού, στο Μαϊάμι, στο Καράκας, στο Λονδίνο και αλλού.


Δείτε τις φωτογραφίες στο timeline του Twitter ολόκληρες! - Social Media Life!\nΕαν θυμάστε και έχετε παρατηρήσει, μέχρι πρότινος εάν κάνατε scroll down στο timeline σας στο Twitter και κάποιο tweet περιείχε φωτογραφία, θα έπρεπε να κάνετε επάνω της κλικ, κοινώς να την επιλέξετε, προκειμένου να εμφανιστεί ολόκληρη η εικόνα.\nΤο Twitter αλλάζει αυτόν τον τρόπο προβολής, με την πλήρη εμφάνιση της φωτογραφίας κατά το scrolling. Ο σκοπός είναι οι χρήστες να μην χάνουν το περιεχόμενο και να έχουν άμεση πρόσβαση σε αυτό. Επιπλέον, το κοινωνικό δίκτυο ανανέωσε και την πολλαπλή προβολή φωτογραφιών, ώστε οι χρήστες να μπορούν να χρησιμοποιήσουν πάνω από μια φωτογραφία στο tweet τους.\nΗ νέα αλλαγή έχει ήδη ξεκινήσει για όλους τους χρήστες αρχικά στο το twiiter.com.\nΕτικέτες: Twitter, Twitter photos, Twitter timeline


Τσάρλυ: Προγνωστικά Στοιχήματος | Σάββατο 17/10/2020\nBethome Bloggers Έχει προοπτικές η φετινή Τσέλσι\nΈχει προοπτικές η φετινή Τσέλσι\nΗ Τσέλσι χρειαζόταν μία νίκη με καλή εμφάνιση για να αποκτήσει αυτοπεποίθηση και να ξεκινήσει για την εξέλιξή της. Η αναμέτρησή της με τη Σαουθάμπτον ξεχωρίζει στο κουπόνι πάμε στοίχημα.\nΤσέλσι – Σαουθάμπτον Προγνωστικά\nΕίναι δεδομένο πως, με μία συνολικά καλή δουλειά που έχει γίνει, η Τσέλσι ενισχύθηκε σε τεράστιο βαθμό από τις μεταγραφές και δημιουργεί σημαντικές προοπτικές. Δεύτερο κολλητό must win εντός έδρας παιχνίδι, απέναντι στη Σαουθάμπτον. Η ηρεμία που έδειξε στο τελευταίο της παιχνίδι, παρότι άργησε το πρώτο τέρμα, και η ευκολία που τελικά κέρδισε ένα παιχνίδι που αρχικά έδειχνε να υπάρχει κίνδυνος να στραβώσει, με κάνει να περιμένω εύκολη επικράτηση. Έχω την αίσθηση πως είναι δίκαιος ο άσος στο 1,56 στη winmasters.\nΚροτόνε – Γιουβέντους Προγνωστικά\nΜου προκαλεί εντύπωση που, παρότι η Κροτόνε έχασε στην πρεμιέρα της εκτός έδρας με 4-1 από την Τζένοα, στη συνέχεια εντός έδρας με 0-2 από την Μίλαν και εκτός έδρας με 4-1 από τη Σασουόλο, το διπλό της Γιουβέντους με Over 1,5 να δίνεται στο 1,68. Κανονικά η απόδοση της απλής νίκης της Γιούβε θα έπρεπε να φτάνει το πολύ στο 1,30. Η απουσία του Ρονάλντο έχει δώσει ώθηση στο διπλό και το φέρνει στο 1,43. Ο Πίρλο, όμως, ενίσχυσε σημαντικά την επίθεσή του με τις προσθήκες των Μοράτα και Κιέζα. Η Κροτόνε έκανε το κλασικό λάθος που κάνουν οι ομάδες που ανεβαίνουν στην πρώτη κατηγορία. Έδιωξε καμιά 20αριά παίκτες και πήρε άλλους. Αντικατέστησε, δηλαδή, όλη την ομάδα που έδωσε την άνοδο. Μέχρι να βρεθεί χημεία, θα έχουν φτάσει οι γιορτές και το πιθανότερο είναι να έχει χαθεί το τρένο. Βρίσκω μεγάλες τις τιμές της Γιουβέντους, που αναμένεται με ένα 4-3-3 με τους Σέζνι, Ντανίλο, Κιελίνι, Μπονούτσι, Κουαδράδο, Αρτούρ, Μπεντακούρ, Κουλουσέφσκι, Κιέζα, Μοράτα, Ντούγκλας Κόστα. Φαντάζει συντηρητική επιλογή το διπλό με over 1,5 στο 1,68 στη stoiximan.\nΧετάφε – Μπαρτσελόνα Προγνωστικά\nΠαράδοση και η επιθετική τετράδα του Κουμάν\nΗ Χετάφε όσο σκληρή είναι στα υπόλοιπα παιχνίδια, τόσο μαλακώνει όταν παίζει με έναν από τους τρεις μεγάλους. Πέρσι έχασε όλα τα παιχνίδια που έδωσε με Ρεάλ, Μπαρτσελόνα και Ατλέτικο. Η Μπαρτσελόνα τα τελευταία τέσσερα χρόνια βρίσκει τρόπο να περνάει με διπλό από την έδρα της Χετάφε και συνολικά στο Αλφόνσο Πέρεθ τρέχει ένα ρεκόρ 0-1-7. Έχει ξεκινήσει καλά ο Κουτίνιο, με τον Κούμαν να του έχει δώσει τον ρόλο του επιτελικού μέσου που του ταιριάζει. Δημιουργεί προσδοκίες η τετράδα των Κουτίνιο, Γκριεζμάν, Φατί και Μέσι. Το διπλό στο 1,77 στην goalbet.\n16.00 Τσέλσι – Σαουθάμπτον | 1 @ 1,56 – winmasters\n21.45 Κροτόνε – Γιουβέντους | 2 @ over 1,5 @ 1,68 – stoiximan\n22.00 Χετάφε – Μπαρτσελόνα | 2 @ 1,77 – goalbet


Κινητό γραφείο πληροφοριών στην Κρήτη\nΟι Τούρκοι, είτε γιατί θέλησαν να στηρίξουν την ελληνική οικονομία, εξαιτίας της δεινής θέσης στην οποία βρίσκεται η χώρα μας, είτε γιατί τους αρέσουν οι ομορφιές της Ελλάδας, διάλεξαν τα ελληνικά νησιά για τις διακοπές τους. Έτσι, φέτος το καλοκαίρι 85.450 Τούρκοι επισκέφθηκαν τη χώρα μας έναντι 75.189 που επέλεξαν την Ιταλία.\nΣύμφωνα μάλιστα, με τους Έλληνες επιχειρηματίες, οι Τούρκοι δεν αρκέστηκαν μόνο στο να επισκεφθούν τη χώρα μας, αλλά ειδικά φέτος, οι περισσότεροι από αυτούς, αγόρασαν και τουριστικά είδη πριν επιστρέψουν στην πατρίδα τους.\nΛέσβος και Χίος είχαν την τιμητική τους\nΑγαπημένος προορισμός των Τούρκων αποδείχθηκε η Λέσβος, ενώ φέτος αυξήθηκε πολύ και η κίνηση στη Χίο, αφού είναι πολύ κοντά στην γείτονα χώρα. Εξαιτίας αυτής της αύξησης των Τούρκων τουριστών στο νησί, ο Δήμος Χίου σε ανακοίνωσε που εξέδωσε αναφέρει ότι «Η δημοτική αρχή, θεωρώντας επιτακτική την ανάγκη τόνωσης του τουριστικού εισοδήματος, θα ενισχύσει με κάθε μέσο αυτή την αυξητική τάση των Τούρκων επισκεπτών, θα επιδιώξει την αύξηση του χρόνου παραμονής τους στο νησί μας και θα προωθήσει την προβολή της Χίου στη γείτονα, μέσω του επιχειρησιακού σχεδίου “Δράσεις τουριστικής προβολής Δήμου Χίου”, προϋπολογισμού 192.000 ευρώ από το Ε.Σ.Π.Α.».


Στα Βόρεια - Εξόρμηση της εφορίας για εισοδήματα Airbnb. Πώς θα γίνονται οι έλεγχοι\nΣύµφωνα µε τον σχεδιασµό της ΑΑΔΕ, οι κινήσεις που έρχονται στο πλαίσιο των ελέγχων για την καταπολέµηση της φοροδιαφυγής µέσω µισθώσεων Airbnb περιλαµβάνουν:\n- ?ιενέργεια δειγµατοληπτικών ελέγχων µε τη µέθοδο της «προσποίησης του πελάτη». Με δεδοµένο ότι πλέον είναι υποχρεωτική η ανάρτηση στην αγγελία µέσω διαδικτυακής πλατφόρµας του µοναδικού κωδικού εκµισθούµενου ακινήτου που χορηγείται από το ειδικό µητρώο, θα εντοπίζονται ιδιοκτησίες που δεν φέρουν τον σχετικό αριθµό. Με την προσποίηση του πελάτη θα γίνεται προσπάθεια εντοπισµού της πραγµατικής διεύθυνσης του ακινήτου και στη συνέχεια, µέσω του Ε9, του ιδιοκτήτη του.\nΣηµειώνεται ότι οι ιδιοκτήτες που ασχολούνται µε την εκµετάλλευση κατοικιών µέσω διαδικτυακών πλατφορµών διαµοιρασµού (π.χ. Airbnb, Booking, HomeAway) υπολογίζονται σε περίπου 90.000. Από αυτούς έχουν ήδη εγγραφεί στο σχετικό ηλεκτρονικό µητρώο της ΑΑ?Ε περίπου 55.000. Η µη εγγραφή στο µητρώο συνεπάγεται πρόστιµο ύψους 5.000 ευρώ, ενώ θα πρέπει να δηλώνονται στο Taxisnet και τα στοιχεία κάθε µίσθωσης. Σε όσους εντοπισθούν να µη δηλώνουν το σχετικό εισόδηµα πρόκειται να επιβληθούν πρόσθετοι φόροι και προσαυξήσεις.\nΣτο εισόδηµα από µισθώσεις κατοικιών Airbnb δεν επιβάλλεται χαρτόσηµο. ?στόσο, στις περιπτώσεις υπενοικίασης κατοικιών σε φυσικό ή νοµικό πρόσωπο που ασκεί επιχειρηµατική δραστηριότητα εκµετάλλευσης κατοικιών µέσω Airbnb το µίσθωµα που καταβάλλει ο υπεκµισθωτής στον ιδιοκτήτη βαρύνεται µε χαρτόσηµο 3,6%.\nPrevΠροηγούμενο PostΒόλος: Αναπάντητα ερωτήματα για την αυτοκτονία του 20χρονου φοιτητή\nΕπόμενο PostΕντόπισαν πτώμα άνδρας κοντά στον ΟρχομενόNext\nmassa facilisis libero ut libero suscipit


Το Ποτάμι αντιγράφει τη Νέα Δημοκρατία; | Εφημερίδα η Εποχή\nΤο Ποτάμι αντιγράφει τη Νέα Δημοκρατία;\n«Δικαιολογημένη» χαρακτήρισε την «έκρηξη του κ. Ψαριανού» το Ποτάμι, την ίδια ώρα που πρότεινε χρονική επέκταση στην αναγνώριση της ιθαγένειας και κατήγγειλε την ΕΡΤ ως «γνωστή από τα παλαιά εικόνα».\nΗ αντιπολιτευτική τακτική του Ποταμιού τον τελευταίο καιρό έχει συγκροτηθεί περίπου όπως εκείνη της Νέας Δημοκρατίας. Χαρακτηριστικό παράδειγμα, οι σχεδόν ταυτόσημες ανακοινώσεις των δυο κόμματων για το άνοιγμα της ΕΡΤ: «Θα κοστίσει, βέβαια, αρκετά παραπάνω στον ελληνικό λαό, αλλά θα απολαύσει την κομματική προπαγάνδα του ΣΥΡΙΖΑ σε όλο της το μεγαλείο», έγραφε σε ανακοίνωση της η ΝΔ και συμπλήρωνε το Ποτάμι την Πέμπτη το μεσημέρι: «Υπουργοί της Κυβέρνησης παρελαύνουν, ενημέρωση βασισμένη στα non paper του Μαξίμου και “επαναστατικός” οίστρος για τη νίκη του κινήματος (της νυν και αεί ΠΟΣΠΕΡΤ) συνθέτουν μια γνωστή από τα παλιά εικόνα σε όλους μας. Μόνο οι Μπόλεκ και Λόλεκ λείπουν».\nΠερίπου το ίδιο σκηνικό και στο καυτό ζήτημα της διαπραγμάτευσης. Την Τετάρτη, η κινδυνολογία είχε φτάσει στο μη παρέκει για το κόμμα του Κέντρου. Ανακοίνωνε πως φτάνει η ώρα μηδέν για τη χώρα και πως το ενδεχόμενο μιας καταστροφικής ρήξης αυξάνεται. Τα ίδια ανακοίνωνε και η Νέα Δημοκρατία.\nΤο κόμμα του Σταύρου Θεοδωράκη είχε όμως δυο πολύ συγκεκριμένες υποχωρήσεις σε υποτιθέμενα αξιακά του ζητήματα την προηγούμενη εβδομάδα.\nΗ αν. Υπουργός Κοινωνικής Αλληλεγγύης Θεανώ Φωτίου αναγκάστηκε να αποχωρήσει από την τηλεοπτική εκπομπή της Όλγας Τρέμη έπειτα από χειρονομίες και φωνές του βουλευτή Γρηγόρη Ψαριανού. Μάλιστα, η Γενική Γραμματεία Ισότητας κατήγγειλε το γεγονός: «από τη χρήση επιφωνημάτων που συνηθίζονται για να τραβήξουν την προσοχή ζώων, μέχρι το χτύπημα του χεριού στο τραπέζι, την ένταση της φωνής, τους υβριστικούς χαρακτηρισμούς και τέλος την απειλητική στάση σώματος προς τη συνομιλήτρια, αποτελούν κατεξοχήν παραδείγματα τρόπων με τους οποίους ασκείται η έμφυλη βία στο δημόσιο χώρο αλλά και στην καθημερινότητα». Και η ανακοίνωση καταλήγει: «Πιστεύουμε ότι φαινόμενα όπως το χθεσινό, δημιουργούν συνθήκες αναπαραγωγής έμφυλων στερεοτύπων και απενοχοποίησης της έμφυλης βίας είτε στο δημόσιο είτε στον ιδιωτικό χώρο». Το Ποτάμι σχολίασε το γεγονός ως εξής: «Την έντονη αντίδραση του βουλευτή του Ποταμιού, Γρηγόρη Ψαριανού, προκάλεσε η αήθης φραστική επίθεση της Θεανώς Φωτίου. Η αναπληρώτρια υπουργός Κοινωνικής Αλληλεγγύης, έκανε προσωπική επίθεση κατά του κ. Ψαριανού, λέγοντάς του ότι “είσαστε με τους δανειστές και λέτε ψεύδη”. Η προσβολή της κας Φωτίου προκάλεσε τη δικαιολογημένη έκρηξη του κ. Ψαριανού, καθώς αποτελεί συνέχεια μίας παραπλανητικής ρητορικής».\nΙθαγένεια στο τέλος του Δημοτικού\nΗ δεύτερη υποχώρηση ήταν σε ό,τι αφορά το νομοσχέδιο ιθαγένειας για τα παιδιά των μεταναστών. Το Ποτάμι μπορεί να ψήφισε επί της αρχής το νομοσχέδιο, όμως η πρόταση του είναι να αποκτά ιθαγένεια το όποιο παιδί μετά την περάτωση της πρωτοβάθμιας εκπαίδευσης, διάταξη που αν περνούσε θα επέκτεινε χρονικά το όριο. Η αιτιολογία αφορούσε πως με αυτόν τον τρόπο τίθεται το παιδί στο επίκεντρο, καθώς και η ουσιαστική ένταξη του. Θέση που ουσιαστικά αποτελεί και θέση της Νέας Δημοκρατίας…


Το ταξίδι της προετοιμασίας ξεκίνησε! Λύσαμε τους κάβους και ανοίξαμε πανιά. Εσείς, θα επιβιβαστείτε? Η Wish & Desire ειδικεύεται στην οργάνωση γάμου και είναι εδώ για να σας βοηθήσει να ζήσετε όλες τις μοναδικές στιγμές του γάμου σας άνετα και ξεκούραστα.\nΠλησιάζει η μέρα που το αγγελούδι σας. θα πάρει επιτέλους το δικό του όνομα. Η νεραϊδόσκονη θα έχει μετατρέψει τα πάντα! Η Wish & Desire είναι εδώ για να σας βοηθήσει να ζήσετε όλες τις μοναδικές στιγμές της βάπτισης του παιδιού σας, άνετα και ξεκούραστα, αναλαμβάνοντας την οργάνωση.\nΌ,τι και αν σκέπτεστε να οργανώσετε, από κάτι απλό, που θέλετε όμως να φαίνεται υπέροχο, έως την πιο απαιτητική βραδιά, που θέλετε να φανεί μεγαλειώδης, η Wish & Desire είναι εγγύηση για τα υψηλότερα standards από την αρχή έως το τέλος της εκδήλωσής σας.\nΣτην W&D δουλεύουμε με θετική ενέργεια, εξατομικευμένη προσέγγιση και σωστή αξιοποίηση του χρόνου σας. Έχοντας πάντα κατά νου πρωτότυπο concept και σχεδιάζοντας με λεπτομέρεια καταφέρνουμε να πετυχαίνουμε την τέλεια οργάνωση κάθε είδους Όλες οι κουραστικές και χρονοβόρες διαδικασίες, αποτελούν κομμάτι των δικών μας υπηρεσιών:\nΕνδεικτικά κάποιες από αυτές\nσχεδιασμός & οργάνωση στο οικονομικό σας πλαίσιο\nέρευνα αγοράς & σωστή επιλογή κατάλληλων προμηθευτών (catering,χώροι…)\nεξασφάλιση ιδανικής σχέσης ποιότητας – κόστους για όλες τις συμφωνίες\nεπίβλεψη & συντονισμός της ημέρας και όλων των προηγούμενων σταδίων\nΕυχαριστούμε ΠΑΡΑ ΠΟΛΥ που κατορθώσατε το ακατόρθωτο (τουλάχιστον για εμάς), να οργανώσετε ένα γάμο και μία βάπτιση μέσα στη βροχή!!!\nΤατιάνα & Σωκράτης\nΜέσα απ' όλη αυτή τη διαδικασία προετοιμασίας του γάμου συνειδητοποίησα πως το πιο σημαντικό είναι να επιλέγεις για συνεργάτες ανθρώπους που σε καταλαβαίνουν και σε κάνουν να νιώθεις ασφαλής.\nΝίκος & Παρασκευή\nΉταν όλα τέλεια... Όταν με καλούσες στο κινητό, έπαιζε το "ετοιμάζω ταξίδι μοναχά για πάρτυ σου" και όντως μας ετοίμασες το πιο όμορφο και μοναδικό ταξίδι του γάμου μας!!!\nΑνδρέας & Αντωνία\nMake your event a lasting memory!


ΔΑΚΕ ΕΛΤΑ: Συντάξεις: Αλλάζουν τα ποσοστά αναπλήρωσης\nΠαραμένουν οι μεγάλες διαφορές στις επικουρικές. Στο τραπέζι μεγαλύτερη ανταποδοτικότητα στις παροχές όσων έχουν 25 - 35 χρόνια ασφάλισης. Απορρίφθηκε πρόταση θεσμών για Εθνική Σύνταξη €320, υπό εξέταση η 20ετία. Στους θεσμούς νέα πρόταση στο φορολογικό με... διατήρηση αφορολόγητου.\nΑλλαγές στα ποσοστά αναπλήρωσης της αναλογικής σύνταξης, προκειμένου να υπάρχει μεγαλύτερη ανταποδοτικότητα στις παροχές όσων έχουν από 25 ως 35 έτη ασφάλισης συζήτησαν το υπουργείο εργασίας με τους εκπροσώπους των δανειστών στη συνάντηση που ολοκληρώθηκε νωρίτερα.\nΚαι κατά τη δεύτερη, σημερινή συνάντηση, στην οποία συμμετείχαν, εκτός από τον Γιώργο Κατρούγκαλο, και οι Ευκλείδης Τσακαλώτος και Γιώργος Σταθάκης, δεν τέθηκε το καυτό θέμα των επικουρικών συντάξεων, στο οποίο όπως παραδέχτηκε αμέσως μετά ο κ. Κατρούγκαλος, στα δυο άκρα βρίσκονται η ελληνική πλευρά που δεν θέλει μειώσεις και το ΔΝΤ.\nΣύμφωνα με τον κ. Κατρούγκαλο, οι θεσμοί έχουν δεχτεί μέτρα που ψηφίστηκαν το καλοκαίρι του 2015 με τα οποία καλύπτεται ο στόχος του 0,5% του ΑΕΠ και συζητούν αυτή τη στιγμή την ελληνική πρόταση για την ασφαλιστική μεταρρύθμιση, προκειμένου συνολικά το 2016 να εξοικονομηθεί 1% του ΑΕΠ.\nΟπως επισήμανε ο υπουργός, σε αυτή τη φάση της συζήτησης, δεν τέθηκε από τους δανειστές θέμα εισοδηματικών κριτηρίων στην καταβολή της εθνικής σύνταξης, ενώ χαρακτήρισε αδιαπραγμάτευτο το ύψος της στα 384 ευρώ.\nΣύμφωνα με ασφαλείς πληροφορίες του Euro2day.gr οι εκπρόσωποι των δανειστών είχαν ζητήσει εγγράφως από την ηγεσία του υπουργείου Εργασίας τη μείωση της εθνικής σύνταξης στα 320 ευρώ. Αίτημα το οποίο απορρίφθηκε από τον υπουργό εργασίας Γιώργο Κατρούγκαλο.\nΣημερα συζητήθηκε βέβαια το ενδεχόμενο καταβολής της μετά από 20 χρόνια ασφάλισης και όχι μετά από 15 όπως προβλέπει η ελληνική πρόταση.\nΑλλαγές αναμένονται και στο θέμα των ποσοστών αναπλήρωσης καθώς όπως είπε και ο ίδιος ο κ. Κατρούγκαλος, μεταξύ 25 και 35 ετών παρουσιάζονται κάποια προβλήματα τα οποία θα διορθωθούν.\nΣύμφωνα με πληροφορίες, η ελληνική πλευρά έχει ήδη έτοιμη νέα πρόταση, σύμφωνα με την οποία θα υπάρχει μεγαλύτερη ανταποδοτικότητα εισφορών – παροχών ανάμεσα στα 25 και τα 35 έτη ασφάλισης.\nΕτσι, ενώ η αρχική πρόταση προέβλεπε ποσοστό αναπλήρωσης 0,8% για τα πρώτα 15 χρόνια, η νέα πρόταση ρίχνει το ποσοστό αυτό περίπου στο 0,7%.\nΑντίστοιχα, για τα 40 χρόνια, το νέο ποσοστό αναπλήρωσης είναι 2,2%, έναντι της αρχικής πρότασης που προέβλεπε ποσοστό 2%.\nΑντίστοιχες ανακατατάξεις στα ποσοσστά υπάρχουν και μεταξύ 16 και 39 ετών ασφάλισης με στόχο να μην αλλάξει το ύψος της συνταξιοδοτικής δαπάνης, να υπάρξει μεγαλύτερη ανταποδοτικότητα εισφορών – παροχών αλλά και να μην αλλοιώνεται η λογική της αναδιανομής υπέρ των χαμηλών κοινωνικών στρωμάτων.\nΚατα τη σημερινή συνάντηση συζητήθηκε και το θέμα της προσωπικής διαφοράς και ο επανυπολογισμός των συντάξεων και συμφωνήθηκε, στο προωθούμενο σχέδιο νόμου να υπάρχει ρητή πρόβλεψη του συγκεκριμένου μηχανισμού καθώς και δέσμευση της ελληνικής πλευράς ότι θα εφαρμοστεί ως το 2018.\nΤο επόμενο ραντεβού των θεσμών με τον κ. Κατρούγκαλο θα είναι Τετάρτη ή Πέμπτη.\nΤο δημοσιονομικό κενό θα καλυφθεί μέσω της αναμόρφωσης της φορολογίας εισοδήματος ή και με άλλα μέτρα, δήλωσε σύμφωνα με πληροφορίες ο Ευκλείδης Τσακαλώτος, μετά τη συνάντηση με τους εκπροσώπους των δανειστών.\nΣύμφωνα με τις ίδιες πηγές, επιχειρείται αποσύνδεση του φορολογικού με το ασφαλιστικό.\nΗ νέα πρόταση του υπουργείου οικονομικών για τους φορολογικούς συντελεστές έχει κατατεθεί ήδη στους θεσμούς. Οπως υπογραμμίζουν οι ίδιες πηγές, η νέα πρόταση αφορά σε αναπροσαρμογές των φορολογικών συντελεστών και δεν πειράζει το αφορολόγητο όριο.\nΥπενθυμίζεται ότι εχθές, οι δανειστές κατέθεσαν πρόταση για μείωση του αφορολόγητου, με αποτέλεσμα να προκύπτει αύξηση φόρων για όλους όσους έχουν εισοδήματα λίγο μεταλύτερα από τον κατώτατο μισθό.\nΑύριο στις 12:00 αναμένεται η νέα συνάντηση του οικονομικού επιτελείου με τους εκπροσώπους των δανειστών με το δημοσιονομικό κενό να μπαίνει στο τραπέζι της διαπραγμάτευσης.


35 παραβιάσεις του εθνικού εναερίου χώρου από τουρκικά αεροσκάφη σήμερα! | Ειδήσεις\n35 παραβιάσεις του εθνικού εναερίου χώρου από τουρκικά αεροσκάφη σήμερα!\n19/12 / 2016 18:51\nΣυνεχίζοντας την προκλητική τακτική, σήμερα σημειώθηκε μπαράζ πτήσεων από τουρκικά αεροσκάφη πάνω από ελληνικά νησιά στο κεντρικό Αιγαίο.\nΣτις 13:57 τα δύο τουρκικά F-4 πέταξαν πάνω από το Μακρονήσι και τους Ανθρωποφάγους του νησιωτικού συμπλέγματος των Φούρνων, σε ύψος 3.000 πoδιών και εξήλθαν του FIR Αθηνών 3 λεπτά αργότερα πετώντας μεταξύ Σάμου και Κω.\nΤέσσερα λεπτά αργότερα πέταξαν πάνω από το Κουνέλι νοτίως του Αγαθονησίου, αλλά και από το Αγαθονήσι σε ύψος 21.800 ποδιών για να εξέλθουν του FIR Αθηνών ένα λεπτό αργότερα πετώντας μεταξύ Σάμου και Κω.\nΣυνολικά σήμερα εισήλθαν στο FIR Αθηνών χωρίς να καταθέσουν σχέδια πτήσεως τα 4 τουρκικά αεροσκάφη και ένα αεροσκάφος ναυτικής συνεργασίας CN-235. Καταγράφηκαν 4 παραβάσεις των κανόνων εναέριας κυκλοφορίας στο FIR Αθηνών που εξελίχθηκαν σε 35 παραβιάσεις του εθνικού εναερίου χώρου στο Αιγαίο εκ των οποίων οι 7 ήταν πτήσεις πάνω από τα ελληνικά νησιά.\nΣε όλες τις περιπτώσεις τα τουρκικά αεροσκάφη αναγνωρίσθηκαν και αναχαιτίσθηκαν από ελληνικά μαχητικά ενώ σε μία περίπτωση η διαδικασία της αναχαίτισής τους εξελίχθηκε σε εμπλοκή.


ΟΙ ΠΡΩΤΑΓΩΝΙΣΤΕΣ ΤΩΝ STAR WARS ΕΠΙΛΕΓΟΥ ETNIA BARCELONA! - Nicolaides Opticians Ltd\nTagged: Γυαλιά Ηλίου, Nicolaides Opticians, Λευκωσία, Λάρνακα, Λεμεσός, cyprus, Etnia Barcelona, Hollywood, Celebrities, Star Wars, Style, Optician\nΕάν είστε οπαδός του «Star Wars», τότε είστε έτοιμοι για μια θεραπεία αυτών των Χριστουγέννων. Η τελευταία δόση του γαλαξιακού έπους, «The Last Jedi», παίζει στους κινηματογράφους. Η ηθοποιός Daisy Ridley παίρνει τη σκυτάλη από την Felicity Jones ως το γυναικείο αστέρι της ταινίας, στην οποία ο θρυλικός Luke Skywalker επιστρέφει για να της δείξει το μονοπάτι για να γίνει Jedi.\nΕκτός από τη Δύναμη, οι δύο ηθοποιοί έχουν κάτι άλλο κοινό: ένα πάθος για τα γυαλιά Etnia Βarcelona. Αυτή την αγάπη μοιράζεται ο Hayden Christensen, ένας άλλος ηθοποιός του «Star Wars» που παίζει τον Anakin Skywalker ο οποίος δεν είναι ιδιαίτερα συμπαθείς από το κοινό, αν και ελπίζουμε να τον δούμε σε μελλοντικές ταινίες.\nΚατά τη διάρκεια μιας από τις εκδρομές της, η Daisy επέλεξε τα γυαλιά μας Sun District Mission. Η ηθοποιός προχωράει σύμφωνα με τις τάσεις του επόμενου έτους και τις φοράει σε nude χρώμα, μια από τις επιλογές της σειράς με παστέλ χρώματα που θα κάνει το ντεμπούτο της το 2018.\nΗ Felicity Jones έχει επιλέξει τα γυαλιά ηλίου Avinyó, ένα εικονικό μοντέλο από τη συλλογή Originals της Etnia της Βαρκελώνης, της οποίας το στρογγυλεμένο σχήμα και το μεσαίο μέγεθος τους καθιστούν unisex και πολύ κολακευτικά.\nΟ Hayden Christensen επιλέγει το μοντέλο Basquiat 04 από τη συλλογή Etnia Barcelona, η οποία είναι αφιερωμένη στον καλλιτέχνη Jean-Michel Basquiat.\nΕμπνευσμένοι από αυτόν τον τραγικό καλλιτέχνη που έσπασε τους κανόνες του κόσμου της τέχνης, αυτό το μοντέλο είναι διακοσμημένο με ένα από τα πιο εμβληματικά έργα του, ενώ οι φακοί είναι χρωματισμένοι με κίτρινο χρώμα. Το πλαίσιο διαθέτει το στέμμα που ήταν το σύμβολο της ετικέτας Basquiat. Γυαλιά ορθογώνιου σχήματος με ιδιαίτερη προσοχή στη λεπτομέρεια, σχεδιασμένα τόσο για άντρες όσο και για γυναίκες.\nΟι πιο πάνω ηθοποιοί των Star Wars actors επιλέγουν τα Etnia Barcelona για να προστατέψουν τα μάτια τους . Εάν θέλετε και εσείς να είστε σαν αυτούς, επισκεφθείτε ένα από τα καταστήματα Οπτικών Νικολαϊδη σε Λεμεσό-Λευκωσία-Λάρνακα και διάλεξε το γυαλί που ταιριάζει καλύτερα στο στυλ σας. Υπάρχουν πολλές καινοτομίες γι’αυτό το νέο έτος!\n(Repost from Etnia Barcelona)


Αριστερή Συσπείρωση - Μια αναγκαία απάντηση\nCreated on Saturday, 17 October 2015 12:14 |\nΜε μεγάλη μας λύπη διαβάσαμε την άδικη και ψευδή δημοσίευση της ΑΜ εναντίον της Αριστερής Συσπείρωσης, η οποία αντικειμενικά υπονομεύει και πλήττει την ίδια την ΑΝΤΑΡΣΥΑ.\nΗ σύνθεση του ψηφοδελτίου Ημαθίας Πέλλας συζητήθηκε στο κεντρικό συντονιστικό της ΑΝΤΑΡΣΥΑ στη Θεσσαλονίκη με τοποθέτηση της συντριπτικής πλειοψηφίας των μελών του, χωρίς ποτέ να αμφισβητηθεί το δικαίωμα της ΤΕ να έχει τον τελικό λόγο. Καταστήσαμε δε σαφές ότι δεν βάζουμε βέτο για κανέναν και ότι θα σεβαστούμε την απόφαση της ΤΕ.\nΠροφανώς, όπως κάθε σύντροφος, διατηρούμε το δικαίωμα εισήγησης και ψήφου για την συγκρότηση των ψηφοδελτίων. Παρ ότι μειοψηφήσαμε στην Τ.Ε. για την υποψηφιότητα της Α.Μ, σεβαστήκαμε την απόφαση της συνέλευσης. Δικιά της ήταν η απόφαση να ΠΑΡΑΧΩΡΗΣΕΙ την θέση της σε άλλον υποψήφιο. Πράγμα με το οποίο επίσης διαφωνήσαμε, και επί της ουσίας και με τη μεθόδευση, σεβόμενοι και πάλι την άποψη της πλειοψηφίας των συντρόφων της ΤΕ.\nΗ εισήγησή μας στο κσ ΑΝΤΑΡΣΥΑ στη Θεσσαλονίκη δεν αφορούσε στην Α.Μ.\nΌπως τότε, έτσι και τώρα επισημαίνουμε την προσοχή των συντρόφων και την αντίθεσή μας σε άρθρα και έντυπα που στηρίζουν ανταγωνιστικά πολιτικά σχέδια και χώρους από την Αριστερά και την ΑΝΤΑΡΣΥΑ. Αυτή μας η τοποθέτηση δεν μπορεί με κανέναν τρόπο (παρά μόνο συκοφαντικό) να ενταχθεί σε απλοϊκά ιδεολογικά σχήματα καταπίεσης των ανένταχτων και εξοβελισμού της πολιτικής διαφωνίας, δεν έχει καμία σχέση μ αυτό.\nΕπ αυτού δεν νοιώθουμε την ανάγκη να απολογηθούμε, γιατί η Αριστερή Συσπείρωση δεν χρειάζεται συστάσεις.\nΈχει αποδείξει ότι σέβεται ισότιμα κάθε σύντροφο και κάθε συντρόφισσα στο εσωτερικό της ΑΝΤΑΡΣΥΑ, είτε οργανωμένο, είτε ανένταχτο, υπερασπίζεται το δικαίωμα της ισότιμης έκφρασης και συμμετοχής, είναι η μόνη οργάνωση που δεν συμμετείχε στις διαδικασίες εκλογής κεντρικών οργάνων στην τελευταία Συνδιάσκεψη, λόγω της μη διεξαγωγής τους με απλή αναλογική.\nΗ Αριστερή Συσπείρωση, από την πρώτη στιγμή προκήρυξης των πρόσφατων εκλογών, τοποθετήθηκε δημόσια και κρυστάλλινα για την ανάγκη υπεράσπισης της Αντικαπιταλιστικής Αριστεράς από τον περεταίρω κατακερματισμό και την ενσωμάτωση. Αναλάβαμε το βάρος που μας αναλογούσε και δώσαμε τη μάχη χέρι-χέρι με χιλιάδες Κομμουνιστές αγωνιστές της ΑΝΤΑΡΣΥΑ σε όλη την Ελλάδα.\nΕίναι τιμή μας η συμμετοχή στην ΑΝΤΑΡΣΥΑ και χρέος μας να σταθούμε απέναντι σε κάθε υπονόμευση.


Η Χίλαρι Κλίντον εξασφάλισε και τυπικά την πρωτιά στην κούρσα για το χρίσμα των Δημοκρατικών και τώρα έχει δύο βασικούς αντιπάλους: τον εκκεντρικό, ρατσιστή Ρεπουμπλικανό Ντόναλντ Τραμπ αλλά και τις ανοιχτές εσωκομματικές πληγές\n«Σε κάθε μικρό κορίτσι που κάνει όνειρα: Ναι, μπορείς να γίνεις ό,τι θέλεις - ακόμα και πρόεδρος. Η αποψινή νύχτα είναι για σένα». Με αυτό το ενθουσιώδες μήνυμα στον λογαριασμό της στο τουίτερ και μια δημόσια εμφάνιση στην οποία είπε στους ψηφοφόρους της «απόψε γράψαμε Ιστορία», η Χίλαρι Κλίντον γιόρτασε την πέρα από κάθε αμφιβολία νίκη της στην κούρσα για το χρίσμα των Δημοκρατικών.\nΜια μέρα μετά την ανακοίνωση του Associated Press ότι η Κλίντον είχε «κλειδώσει» τους απαραίτητους εκλέκτορες για το χρίσμα, ήλθαν και τα αποτελέσματα της κάλπης: νίκησε στις 4 από τις 6 προκριματικές που έγιναν την Τρίτη και «σάρωσε» στην Καλιφόρνια με 13 μονάδες διαφορά από τον Μπέρνι Σάντερς, κόντρα στα γκάλοπ που προέβλεπαν μια μάχη στήθος με στήθος.\nΗ γερουσιαστής Κλίντον και υποψήφια πρόεδρος πλέον αρχίζει να μπαίνει στο πετσί του ρόλου της εξαπολύοντας επιθέσεις κατά του ρεπουμπλικανού αντιπάλου της Ντόναλντ Τραμπ. «Δεν θα προσπαθήσει απλά να χτίσει τείχος ανάμεσα στην Αμερική και το Μεξικό. Ηδη προσπαθεί να υψώσει ένα τείχος ανάμεσα στους ίδιους τους Αμερικανούς» είπε χθες, τονίζοντας πως «όταν λέει ότι θέλει να κάνει ξανά μεγάλη την Αμερική, εννοεί ότι θέλει να την πάει χρόνια πίσω».\nΠαράλληλα, η ομάδα της προεκλογικής εκστρατείας της εγκαινίασε την ιστοσελίδα «Ρεπουμπλικανοί εναντίον του Τραμπ» (https://www.republicansagainsttrump.org/), μέσα από την οποία καλεί τους απογοητευμένους συντηρητικούς να προσεγγίσουν το στρατόπεδο της Χίλαρι.\nΓολγοθάς... εκ των έσω\nΟμως, ο πιο σκληρός αγώνας που θα χρειαστεί να δώσει η Χίλαρι Κλίντον το αμέσως επόμενο διάστημα και που άρχισε να ρίχνει αμέσως σκιές στο εορταστικό κλίμα δεν είναι η μονομαχία με τον Τραμπ, αλλά οι ανοιχτές πληγές μέσα στο ίδιο το Δημοκρατικό Κόμμα.\nΟ Μπέρνι Σάντερς, παρά την προχθεσινή ήττα (επικράτησε μόνο στη Μοντάνα και στη Βόρεια Ντακότα), δηλώνει ότι δεν θα εγκαταλείψει την κούρσα. Επιμένει να πάει στο συνέδριο του κόμματος που θα γίνει στα τέλη Ιουλίου στη Φιλαδέλφεια και να παλέψει επί τόπου για το χρίσμα, παρόλο που παραδέχεται ότι «ο δρόμος θα είναι πολύ ανηφορικός».\nΑν και η υπόθεση θεωρείται πια χαμένη, τι θα κάνουν τα εκατομμύρια των ακολούθων του; Αυτός είναι ο κυρίαρχος προβληματισμός στα αμερικανικά ΜΜΕ την επαύριο της νίκης της Κλίντον. Πόσω μάλλον που ο Ντόναλντ Τραμπ καλεί τους απογοητευμένους ψηφοφόρους του Σάντερς οι οποίοι «δέχτηκαν ψυχρολουσία» να προτιμήσουν έναν άλλο «αντισυστημικό» υποψήφιο όπως αυτός.\nΣήμερα ο Μπέρνι Σάντερς αναμένεται να συναντηθεί με τον Μπαράκ Ομπάμα, ο οποίος προσφέρθηκε να παίξει τον ρόλο του «διαμεσολαβητή» υπέρ της ενότητας του Δημοκρατικού Κόμματος. Οπως πιστεύεται, ο Αμερικανός πρόεδρος θα του ζητήσει να αποχωρήσει.\n«Τώρα ξεκινά η πιο δύσκολη δουλειά για την Κλίντον» έγραφε το εντιτόριαλ των «New York Times». «Πολλοί Αμερικανοί της νεότερης γενιάς λένε ότι δεν την εμπιστεύονται ή ότι εκπροσωπεί μια Ουάσινγκτον η οποία είναι αποκομμένη από τα δικά τους προβλήματα. Υποστήριξαν τον Μπέρνι Σάντερς και τα αιτήματά του για καθολική υγειονομική περίθαλψη, παιδεία και ίσες ευκαιρίες για όλους.\n»Σε κάποιους από αυτούς θα υπάρχει μια διάχυτη απογοήτευση και η πεποίθηση ότι η κομματική ηγεσία συνωμότησε για να τους στερήσει την επιλογή τους». «Η Κλίντον έζησε την ιστορική της στιγμή. Το επόμενο βήμα είναι να πάρει με το μέρος της τους ψηφοφόρους του Σάντερς» έγραψαν με τη σειρά τους οι «Los Angeles Times».\nΓεγονός είναι ότι η πρώην Πρώτη Κυρία θα αντιμετωπίσει ως υποψήφια πρόεδρος το 2016 το ίδιο πρόβλημα που τελικά της στέρησε το χρίσμα το 2008: την αδυναμία της να εμπνεύσει και να κινητοποιήσει τον κόσμο. «Είναι «παλιά». «Είναι στρυφνή». «Είναι μια πολιτικός σαν όλους τους άλλους».\nΑυτά είναι μερικά από τα επιχειρήματα που ακούγονται εναντίον της από φίλα προσκείμενους στους Δημοκρατικούς ή ανεξάρτητους ψηφοφόρους. Χαρακτηριστικά είναι τα σχόλια που έστειλαν Αμερικανοί αναγνώστες της ιστοσελίδας της «Guardian» όταν τους ζητήθηκε να εκφράσουν τη γνώμη τους για τη νίκη της Χίλαρι.\n«Είναι μια μονομαχία ανάμεσα σε έναν κλόουν κι ένα βαμπίρ [...] Καλύτερα να ψηφίσω μια ψόφια γάτα παρά τη Χίλαρι» έγραψε ο 58χρονος Κόλιν από τη Χαβάη, οπαδός του Μπέρνι Σάντερς. «Μια μονομαχία μεταξύ Τραμπ και Κλίντον πιθανότατα να οδηγήσει σε ρεκόρ αποχής από την κάλπη. Το να αναγκάσεις τους Αμερικανούς να διαλέξουν ανάμεσα σε δύο από τις πιο μισητές δημόσιες φιγούρες της γενιάς μας μπορεί να κάνει μεγάλη ζημιά στη χώρα» εκτιμούσε ο 26χρονος Μπεν από τη Γιούτα.\nΘα καταφέρει η Χίλαρι Κλίντον να αντιστρέψει αυτό το αρνητικό κλίμα; Θα εξαρτηθεί από τους χειρισμούς της ίδιας και του κόμματος από σήμερα κιόλας.\n«Το λιγότερο που μπορεί να κάνει το κομματικό κατεστημένο», δήλωσε ο Τζιμ Ντιν, επικεφαλής της προοδευτικής πολιτικής οργάνωσης Democracy for America που στήριξε τον Σάντερς, «είναι να δώσει στον Μπέρνι Σάντερς τον χρόνο και τον χώρο που χρειάζεται για να αποφασίσει τα επόμενα βήματά του στην κατεύθυνση της ενότητας του κόμματος. Το ίδιο που έκανε και με τη Χίλαρι Κλίντον το 2008».


Αποκλειστικά υπεύθυνη η νέα Διοίκηση του ΤΑΙΠΕΔ για την πώληση και τσιμεντοποίηση του ΧΕΥ Νερατζιώτισσας - (29/12/2015)\nΜε αφορμή τα όσα αναφέρουν σε υπόμνημα που κατέθεσαν στη Διοίκηση του Δήμου Αμαρουσίου δημοτικοί σύμβουλοι της Αξιωματικής Αντιπολίτευσης, αναφορικά με την ανέγερση κτιρίου γραφείων στο ΧΕΥ Νερατζιώτισσας, θα θέλαμε να επισημάνουμε τα παρακάτω:\nΠρώτον, αποκλειστικά υπεύθυνη για την πώληση του ΧΕΥ Νερατζιώτισσας σε κατασκευαστική εταιρεία είναι η νέα Διοίκηση που τοποθετήθηκε στο ΤΑΙΠΕΔ από τη σημερινή Κυβέρνηση. Το συμβόλαιο πώλησης του συγκεκριμένου ακινήτου, το οποίο διεκδικούσε ο Δήμος Αμαρουσίου από το Κράτος, έχει την υπογραφή της σημερινής Κυβέρνησης , μέσω της νέας Διοίκησης του ΤΑΙΠΕΔ και συγκεκριμένα του Προέδρου του Α. Πιτσιόρλα. Ο κ. Μαγιάκης και οι δημοτικοί σύμβουλοι της παράταξης που πρόσκειται στο ΣΥΡΙΖΑ για προφανείς κομματικές σκοπιμότητες, δεν αναφέρουν το στοιχείο αυτό στο υπόμνημά τους.\nΔεύτερον, η έκδοση οικοδομικής άδειας για κατασκευή κτιρίων γραφείων στο εν λόγω ακίνητο, θα μπορούσε να αποτραπεί αν η σημερινή Κυβέρνηση προχωρούσε έγκαιρα στην ανάκληση της Υπουργικής Απόφασης 3182/2015, με την οποία καθορίζονταν οι χρήσεις γης και οι όροι δόμησης για το συγκεκριμένο οικοδομικό τετράγωνο. Τη συγκεκριμένη απόφαση είχε καταγγείλει με ψήφισμά της η σημερινή Διοίκηση του Δήμου και είχε ζητήσει την άμεση κατάργησή της με επιστολές που είχε αποστείλει. Δυστυχώς, δεν εισακούστηκε ποτέ το αίτημά της από την Κυβέρνηση που προέκυψε από τις εκλογές του περασμένου Ιανουαρίου. Υπεύθυνες, λοιπόν, για την παραμονή σε ισχύ της Υπουργικής Απόφασης 3182/2015 είναι οι κυβερνήσεις της χώρας από τον Ιανουάριο του 2015 και μετά. Ευθύνη φυσικά φέρει και η προσκείμενη στο βασικό κυβερνητικό εταίρο δημοτική παράταξη του κ. Μαγιάκη, η οποία δεν άσκησε καμία πίεση για κατάργηση της Υ.Α. που σήμερα υποκριτικά καταγγέλλει.\nΤρίτον, η σημερινή Διοίκηση του Δήμου δεν έχει αλλάξει θέση όσον αφορά στα ακίνητα ιδιοκτησίας του ΤΑΙΠΕΔ, που βρίσκονται στα όρια του Δήμου. Τα ακίνητα αυτά θεωρούμε ότι δεν πρέπει να πωληθούν αλλά να περάσουν στην ιδιοκτησία του Δήμου και να αξιοποιηθούν προς όφελος της πόλης και των κατοίκων. Αυτό είναι το πάγιο αίτημά μας και θα το διεκδικήσουμε με κάθε νόμιμο μέσο που διαθέτουμε.\nΤέταρτον, η Πολεοδομία Αμαρουσίου σωστά χορήγησε έγκριση δόμησης. Αυτή είναι αρμόδια αφενός γιατί ιδιοκτήτης του ακινήτου είναι ο ιδιώτης αγοραστής και όχι το Δημόσιο αφετέρου γιατί αυτό προβλέπεται από τις διατάξεις του ΝΟΚ, Ν.4067/12 (ΦΕΚ 79Α/12) άρθρο 10 «κίνητρα για την περιβαλλοντική αναβάθμιση και βελτίωση της ποιότητας ζωής σε πυκνοδομημένες και αστικές περιοχές».\nΠέμπτον, η αποδοχή ή μη της δωρεάς του ιδιώτη επενδυτή πλέον προς τον Δήμο, ύψους 100.000 ευρώ για την αποκατάσταση του διατηρητέου κτιρίου επί της οδού Σουρή και Β. Σοφίας, δεν έχει καμία επίπτωση στην εξέλιξη της επένδυσης. Η σημερινή Διοίκηση του Δήμου με βάση το υφιστάμενο νομικό καθεστώς, που δεν έχει αλλάξει με ευθύνη της Κυβέρνησης, δεν μπορεί να σταματήσει την κατασκευή των κτιρίων.\nΤο πραγματικά διλήμματα λοιπόν στα οποία πρέπει να απαντήσουμε είναι:\nΘα αποδεχθούμε τη δωρεά των 100.000 ευρώ ή θα την αφήσουμε να χαθεί για να ικανοποιηθεί ένας στείρος κι αδιέξοδος ιδεολογικός εγωισμός;\nΘα απαλλάξουμε τους κατοίκους του Αμαρουσίου από ένα οικονομικό βάρος που συνεπάγεται η επισκευή του διατηρητέου του Δήμου μας, ή θα πετάξουμε στα σκουπίδια τη χορηγία και θα τους φορτώσουμε το κόστος;\nΘα αρνηθούμε μελλοντικά να εισπράξουμε τα ανταποδοτικά τέλη από τη λειτουργία των συγκεκριμένων γραφείων, εάν και όταν αυτά κατασκευαστούν, ύψους πολλών δεκάδων χιλιάδων ευρώ σε ετήσια βάση, για να ικανοποιήσουμε τις ιδεολογικές αγκυλώσεις κάποιων;\nΟι θέσεις του Δήμου Αμαρουσίου\nκαι της σημερινής Δημοτικής Αρχής\nΟι θέσεις της σημερινής Διοίκησης του Δήμου Αμαρουσίου είναι ξεκάθαρες και αδιαμφισβήτητες:\nΓια την πώληση του ακινήτου (ΧΕΥ Νερατζιώτισσας) σε ιδιώτη επενδυτή και την κατασκευή στο συγκεκριμένο χώρο κτιρίου γραφείων, αποκλειστικά υπεύθυνοι είναι αυτοί που υπέγραψαν την Υ.Α. 3182/2015 και όσοι είχαν την ευθύνη να την ακυρώσουν, μετά τα επίμονα αιτήματα που ως Δήμος θέσαμε. Καθώς και η σημερινή Διοίκηση του ΤΑΙΠΕΔ που πούλησε το ακίνητο, κόντρα στις δεσμεύσεις της σημερινής Κυβέρνησης περί μη ξεπουλήματος της δημόσιας περιουσίας.\nΔιεκδικούμε με όλες μας τις δυνάμεις κάθε ακίνητο του Δημοσίου που βρίσκεται στα όρια της πόλης προκειμένου αυτό να αξιοποιηθεί προς όφελος των κατοίκων.\nΑκόμη κι αν διαφωνούμε με το υφιστάμενο νομικό πλαίσιο, οι υπηρεσίες του Δήμου είναι υποχρεωμένες να το εφαρμόζουν. Η επιλεκτική εφαρμογή των Νόμων είναι και παράνομη πράξη και πλήττει το κύρος του θεσμού της Αυτοδιοίκησης.\nΩς Δημοτική Αρχή είμαστε αποφασισμένοι να αξιοποιήσουμε κάθε νόμιμη ιδιωτική χορηγία αλλά και κάθε έσοδο που μας επιτρέπει να εκτελούμε έργα και να προσφέρουμε υπηρεσίες, χωρίς να επιβαρύνονται οι συμπολίτες μας. Εδώ και χρόνια άλλωστε βρίσκεται σε εξέλιξη με πρωτοβουλία της δικής μας Διοίκησης το Πρόγραμμα Κοινωνικής Επιχειρηματικότητας. Μέσα από αυτό έχουμε καταφέρει να ενισχύσουμε τον εξοπλισμό και τις υποδομές του Δήμου, αξιοποιώντας το κοινωνικό μέρισμα που επιστρέφουν στην πόλη οι επιχειρήσεις που δραστηριοποιούνται στο Μαρούσι. Χάρη στο πρόγραμμα αυτό έχουμε αποκτήσει, μεταξύ άλλων, δύο δημοτικά ασθενοφόρα, λεωφορεία για τη Δημοτική Συγκοινωνία μας, Πυροσβεστικό Όχημα για την Πολιτική μας προστασία, κλπ. Έχουν κατασκευαστεί με ιδιωτικές χορηγίες παιδικές χαρές, υπόγειοι χώροι στάθμευσης, skate park, κλπ. Ενώ έχει ενισχυθεί με σημαντικές οικονομικές χορηγίες το Ταμείο Αλληλοβοήθειας και Κοινωνικής Αλληλεγγύης και με χιλιάδες προϊόντα το Κοινωνικό μας Παντοπωλείο.\nΤέλος, καλούμε την παράταξη της αξιωματικής Αντιπολίτευσης να συμπεριφερθεί με υπευθυνότητα και να ασκήσει όλες τις δυνατότητες παρέμβασης που έχει στη σημερινή Κυβέρνηση προκειμένου να ανατραπούν απαράδεκτες νομοθετικές ρυθμίσεις που υπονομεύουν την ποιότητα ζωής όχι μόνον στην πόλη μας, αλλά σε όλη τη χώρα.


Ενορία Κοιμήσεως Θεοτόκου Βοθυνων Καλύμνου: Ενημέρωση\nΤην Τρίτη 12 Μαϊου 2009 και ωρα 10:00 μ.μ. θα τελεστεί Βραδυνή Θεία Λειτουργία εις τον Ιερόν Ενοριακό Ναό μας Κοιμήσεως Θεοτόκου και Αποστόλου Ανδρέου του Πρωτοκλήτου, δια την Μεσοπεντικοστή.\nΗ Τετάρτη 12 Μαϊου ειναι εργάσιμη ημέρα και ετσι οι περισσότεροι εξ υμών δεν θα μπορέσετε εκ των πραγμάτων να εκκλσιαστείτε. Γι αυτόν ακριβώς τον λόγο θα μπορέσετε να κάνετε κάτι τετοιο με την βραδυνή Λειτουργά της Τρίτης.\nΑς δεχθούμε την πρόσκλησή του.\nΑναρτήθηκε από Ενορία Αγίου Γεωργίου Πανόρμου Καλύμνου στις 4:38 μ.μ.


Κοζάνη: Την έψαχναν για μέρες και την βρήκαν νεκρή Κυριακή του Πάσχα - Agioi Theodoroi.gr\nHome ΕΛΛΑΔΑ Κοζάνη: Την έψαχναν για μέρες και την βρήκαν νεκρή Κυριακή του Πάσχα\nΝεκρή μέσα στο σπίτι της, στην Κοζάνη, βρέθηκε το απόγευμα της Κυριακής του Πάσχα μια 73χρονη γυναίκα.\nΣύμφωνα με το kozan.gr, την 73χρονη, που ζούσε μόνη της, αναζητούσε, τηλεφωνικά, επί τρεις μέρες, συγγενικό της πρόσωπο, το οποίο και ειδοποίησε την αστυνομία.\nΆντρες της αστυνομίας μετέβησαν, μαζί με πυροσβέστες, στο διαμέρισμά της και με τη χρήση σκάλας ανέβηκαν στο μπαλκόνι και μπήκαν μέσα, όπου την εντόπισαν νεκρή.\nΌπως προβλέπεται σ’ αυτές τις περιπτώσεις κλήθηκε το εγκληματολογικό τμήμα ερευνών κι όπως δείχνουν τα πρώτα στοιχεία δε διαφαίνεται κάποια εγκληματική ενέργεια. Σε κάθε περίπτωση τα ακριβή αίτια του θανάτου της θα προκύψουν από τη νεκροψία – νεκροτομή, που θα διενεργηθεί.


Εμβόλιο για κορωνοϊό: η ανακοίνωση από AstraZeneca/Οξφόρδη και σε τι διαφέρει - Care.gr\nΕτικέτες: AstraZeneca, coronavirus, covid-19, t_hm, εμβόλιο, κορωνοϊός, Νέα από τον Κόσμο\nΜετά την Pfizer, το ρωσικό Sputnik V και την Moderna έρχεται η ανακοίνωση (23 Νοεμβρίου 2020) από AstraZeneca/Οξφόρδη για το δικό τους εμβόλιο για τον κορωνοϊό (AZD1222). Η αποτελεσματικότητα στην τρίτη φάση των κλινικών δοκιμών ανέρχεται περι το 70%.\nΜε πρώτη ματιά το 70% φαίνεται σημαντικά μικρότερο από την αποτελεσματικότητα της τάξεως του 90% των άλλων εμβολίων που μέχρι στιγμής ανακοινώθηκαν.\nΩστόσο, το 70% είναι ένα σημαντικό ύψος. Πέραν αυτού, η πραγματική αποτελεσματικότητα ενός φαρμάκου στις κλινικές δοκιμές συνήθως διαφέρει όταν δοκιμάζεται στην πράξη. Το ίδιο ισχύει και στην περίπτωση του κορωνοϊού.\nΕπιπλέον, το εμβόλιο χρησιμοποιεί πλέον “παραδοσιακή” τεχνολογία από τα mRNA εμβόλια της Pfizer και της Moderna και μπορεί να διακινείται και να διατίθεται πιο εύκολα, καθώς απαιτεί απλές συνθήκες ψύξης όπως τα περισσότερα εμβόλια.\nΕδώ να σημειωθεί ότι οι τεχνολογίες για όλα τα εμβόλια για τον κορωνοϊό διαφέρουν σημαντικά σε σχέση με τα παραδοσιακά εμβόλια. Η αντιμετώπιση του κορωνοϊού θα είναι η πρώτη φορά που δοκιμάζονται τέτοιες τεχνικές για την παρασκευή εμβολίων.\nΈνα δοσολογικό σχήμα έδειξε αποτελεσματικότητα εμβολίου 90% όταν το AZD1222 χορηγήθηκε στην πρώτη δόση, ακολουθούμενο από επόμενη δόση τουλάχιστον ενός μήνα, και ένα άλλο δοσολογικό σχήμα έδειξε 62% αποτελεσματικότητα όταν χορηγήθηκε ως δύο πλήρεις δόσεις με διαφορά τουλάχιστον ενός μήνα.\nΗ συνδυασμένη ανάλυση και από τα δύο δοσολογικά σχήματα (n = 11,636) είχε ως αποτέλεσμα μια μέση αποτελεσματικότητα 70%.\nΌλα τα αποτελέσματα ήταν στατιστικά σημαντικά (p <= 0,0001).\nΠερισσότερα δεδομένα θα συνεχίσουν να συσσωρεύονται και θα πραγματοποιηθεί πρόσθετη ανάλυση, βελτιώνοντας την αποτελεσματικότητα και αναγνωρίζοντας τη διάρκεια της προστασίας.\nΔεν έχουν επιβεβαιωθεί σοβαρά συμβάντα ασφάλειας που σχετίζονται με το εμβόλιο. Το AZD1222 ήταν καλά ανεκτό και στα δύο δοσολογικά σχήματα.\nΗ AstraZeneca θα προετοιμάσει άμεσα την υποβολή των δεδομένων σε αρχές σε όλο τον κόσμο που διαθέτουν ένα πλαίσιο για έγκαιρη έγκριση.\nΌπως είναι αναμενόμενο ο πρωθυπουργός της Μεγάλης Βρετανίας Boris Johnson υποδέχθηκε με ενθουσιασμό την ανακοίνωση\nΘετικά τα σχόλια και από τον Ηλία Μόσιαλο:


« «Πανελλήνιος Σύνδεσμος Ιδιωτικών ΚΤΕΟ»\nΠρος Πρωθυπουργό κ. Αλέξη Τσίπρα »\nΣτο καπάκι του καθρέφτη ο Ερωτας, στο σχήμα τρυφερού παιδιού, έρχεται πετώντας να αγκαλιάσει τον θεό του πόθου και του πάθους, τον Διόνυσο, που με μορφή θαλερού νέου κάθεται πάνω στα βράχια όπου είναι στρωμένη η δορά του πάνθηρα.\nΗ οινοχόη ήταν επάνω στην κλίνη, στην οποία ήταν ξαπλωμένος ο νεκρός, στεφανωμένος με πλούσιο χάλκινο επίχρυσο στεφάνι κισσού.\nΗ προκαταρκτική μελέτη των οστών δείχνει άντρα ηλικίας γύρω στα 50, ενώ προς τα βόρεια υπήρχε χώρος για ένα στενό ξύλινο τραπεζάκι με τα σκεύη του συμποσίου. Ανάμεσά τους και ένας χάλκινος κάδος, άριστης ποιότητας που χρησίμευε για το ανακάτεμα του οίνου με το νερό, με εξαιρετική διακόσμηση που αναδεικνύει το επίπεδο της μακεδονικής μεταλλουργίας.\nΟ κάδος βρέθηκε πεσμένος στο δάπεδο του τάφου και γύρω του εντοπίστηκαν υπολείμματα από οργανικά υλικά, ξύλα κ.ά. που σχετίζονται με το ανάκλιντρο του νεκρού.\nΥπάρχουν κατάλοιπα υφασμάτων από τα στρωσίδια της κλίνης και τα ενδύματα του νεκρού, όπου μάλιστα διατηρήθηκαν ίχνη πορφύρας, δέρματα και κυρίως τα υπολείμματα της ίδιας της ξύλινης κλίνης.\nΗδη σε πρώτη ματιά αναγνωρίζεται η επίχρυση διακόσμηση της μπροστινής πλευράς του ανάκλιντρου, του οποίου η μορφή του αντιστοιχούσε με εκείνη των χρυσελεφάντινων κλινών από τον τάφο του Φιλίππου.\n«Το γεγονός ότι ένας ενήλικος άντρας και μάλιστα τόσο εύπορος που να μπορεί να φορά ρούχα βαμμένα με την πανάκριβη πορφύρα, δεν συνοδεύεται από τα όπλα του, είναι προφανώς μια όχι τυχαία εξαίρεση… Αν αυτό συνδυαστεί με το σπάνιο στεφάνι κισσού, μας επιτρέπει να σκεφτούμε ότι ίσως ο σεβάσμιος, πορφυροντυμένος αστός των Αιγών είναι ένας ιερέας του Διόνυσου ή ένα εξέχον μέλος του θιάσου της Μητέρας των Θεών που η ύπαρξή του στις Αιγές μαρτυρείται με επιγραφή της εποχής της ταφής», αναφέρει.


Gaia double room in Dilofo - Bed and breakfast προς ενοικίαση στην/στο Ιωάννινα, Ελλάδα\nΤο GAIA άνοιξε πρόσφατα σε ένα προσεκτικά ανακαινισμένο αρχαίο κτήριο του 1886. Υπάρχουν επτά δωμάτια στον ξενώνα. Κάθε δωμάτιο έχει τη δική του γεύση του πολιτισμού και του στυλ που προσφέρει ποιοτική και άνετη διαμονή στους επισκέπτες. Το πρωινό σερβίρεται στην τραπεζαρία και περιλαμβάνει σπιτικό ψωμί, μαρμελάδες, κέικ και γλυκά. Κατά τη διάρκεια του καλοκαιριού, είναι επίσης διαθέσιμη η πλακόστρωτη αυλή με γραφική θέα στη γύρω περιοχή. Το δωμάτιο βρίσκεται στο ισόγειο και διαθέτει δύο μονά κρεβάτια. Παροχές δωματίων: Δωρεάν Internet, Θέρμανση, Ξύλινο / παρκέ δάπεδο, Ντους, Στεγνωτήρας μαλλιών, Μπάνσκο Spa Μπάνιο Παροχές, Τουαλέτα, Μπάνιο με ντουζιέρα, Τηλεόραση επίπεδης οθόνης / LCD. Μέγεθος Δωμάτιο: 16 τετραγωνικά μέτρα, Μέγεθος κρεβατιού: 2 Μονό 1.00x2.00\nΑπάντηση από τον/την Giota:\nΜε οικοδεσπότη τον/την Giota\nDilofo, Ελλάδα · Μέλος από: Απρίλιος 2013


Περιεχόμενο του Tsig0s - Insomnia.gr\nΟτιδήποτε δημοσιεύεται από Tsig0s\nTsig0s δημοσίευσε μια αγγελία στο Xiaomi\nΗΜΕΡΟΜΗΝΙΑ: 18/06/2021 03:23 μμ\nΠωλείται Xiaomi Mi 10T Lite 128GB. Aγορασμένο πριν περίπου 3 μήνες, με απόδειξη αγοράς και όλα τα παρελκόμενα του (κουτί κτλ) . Πωλείτε γιατί δεν μου μπορώ το σκιν της xiaomi. Τιμη ΜΗ συζητήσιμη. Δεκτή ανταλαγή με άλλο κινητό και διαφορά από μέρους μου. Υπαρχει και viber.\nTsig0s απάντησε σε θέμα του JohnVani18 στο Νέα\nnext step Huawei! ΜΑΚΑΡΙ!\nΑλλαγή ηχείων σε ford fiesta mk7.5\nTsig0s δημοσίευσε θέμα στο Auto & Moto\nKαλημέρα Ερώτηση προς τους γνώστες και αυτούς που έχουν ασχοληθεί. Θέλω να αλλάξω τα ηχεία στο αυτοκίνητο μου. Είναι Ford Fiesta mk7.5. Από μια γρήγορη αναζήτηση στο Σκρουτζ είδα πολλά που δεν γνωρίσω( πχ 2πλου 3πλου και 4πλου δρόμου και μεγέθη ) δεν έχω ιδέα. Έχουμε κάτι δοκιμασμένο? Κάτι που να μην ξεπερνάει τα 150 160 ευρώ? Την εργασία θα την κάνω εγώ. Ευχαριστώ προκαταβολικά\nTsig0s απάντησε σε θέμα του polemikos στο Νέα\nΕγώ αναρωτιέμαι ποτέ θα φτάσουμε να έχουμε 10.000 ma μπαταριά… όχι? Μόνο εγώ νοιάζομαι για την μπαταριά ε? οκ! Καλημέρα 😜\nTsig0s απάντησε σε θέμα του Thresh στο Μπλα Μπλα\nTsig0s απάντησε σε θέμα του trib στο Νέα\nΝέες κονσόλες να φέρει! 😎 Αλλα και για αυτους που εχουν ειναι καλο upadate! ☺\nΜεγάλο κρίμα πάντως που έγινε αυτό που έγινε με το ban.🤔 Και δεν μιλάω σαν Huawei fanboy (που είμαι) , μιλάω σαν καταναλωτής. Η Huawei μεγάλωνε πολύ γρηγορά και αυτά που έβγαζε ανάγκαζαν τους ανταγωνιστές της να ¨καλυτερεύσουν¨ τα προϊόντα τους για να μπορέσουν να την χτυπήσουν. Έτσι εμείς σαν καταναλωτές παίρναμε κάτι καλύτερο plus είχαμε περισσότερες επιλογές για το από ποιον θα αγοράσουμε. Τώρα… πάει ο υγιής ανταγωνισμός.😑\nTsig0s απάντησε σε θέμα του Hal9000 στο Νέα\nΤο iphone 6 εκανε "fold" πριν καν δημιουργηθούν τα Foldables. Hipster Apple. 😎\nTsig0s δημοσίευσε μια αγγελία στο Μουσικά όργανα\nΗΜΕΡΟΜΗΝΙΑ: 29/03/2021 12:49 πμ\nΠωλείται το συγκεκριμένο ride. Άριστη κατάσταση.\nΗΜΕΡΟΜΗΝΙΑ: 29/03/2021 12:47 πμ\nΠωλείτε το συγκεκριμένο crash. ΆΡΙΣΤΗ κατάσταση, να έχει "χτυπηθεί" 100 φόρες ΜΑΧ.\n1200 euro για να κατασκοπευεις τον γειτονα ! καλο!


Lifting Προσώπου για Άνδρες - Ανδρέας Ιωαννίδης\nΕίναι η ανόρθωση προσώπου (τεχνικώς γνωστό και ως ρυτιδεκτομή) με σκοπό να δώσει νεανική εμφάνιση στο πρόσωπο και τον λαιμό. Καθώς μεγαλώνουμε, οι επιπτώσεις της βαρύτητας, η έκθεση στην ηλιακή ακτινοβολία, το στρες της καθημερινότητας κάνει το δέρμα να ‘’κρεμάει’’ και οι ρυτίδες να γίνονται περισσότερο έντονες. Με την χειρουργική μέθοδο μπορούμε να διορθώσουμε το περίγραμμα του προσώπου και του λαιμού.\nΜπορεί να γίνει συνδυασμός με άλλες χειρουργικές τεχνικές;\nΤο lifting προσώπου μπορεί να γίνει μόνο του αλλά και με άλλες χειρουργικές τεχνικές όπως:\nΚατά την επέμβαση εκτός του ότι αφαιρείται η περίσσεια του δέρματος πραγματοποιείται ανόρθωση και σύσφιξη των μυών του προσώπου και του λαιμού. Οι τομές αρχίζουν πίσω από την γραμμή της τριχοφυΐας στους κροτάφους, μπροστά και πίσω από το αυτί και καταλήγουν πάλι μέσα στα μαλλιά.\nΤο χειρουργείο διαρκεί περίπου 2-3 ώρες ή και περισσότερο αν συνδυαστεί με άλλες τεχνικές. Γίνεται με γενική αναισθησία ή μέθη (υπνοχάλαση).\nΠόσες μέρες μπορεί κάποιος να μείνει στην κλινική;\nΜπορεί κάποιος να επιστρέψει την ίδια μέρα σπίτι του έαν το επιτρέψει ο Δρ.Ανδρέας Ιωαννίδης και φυσικά εάν η γενική κατάσταση του ασθενούς είναι πολύ καλή αλλιώς συνίσταται να παραμείνει στην κλινική την πρώτη ημέρα.\nΗ καλή ποιότητα δέρματος βοηθάει πολύ στην μετεγχειρητική πορεία, ανάρρωση και τελικό αποτέλεσμα. Τα άτομα που καπνίζουν συνιστάται διακοπή γιατί βοηθάει στην καλή και γρήγορη επούλωση. Τις πρώτες μέρες μετά την επέμβαση ο ασθενής παραμένει σπίτι του, ενυδατώνει το πρόσωπο με ειδικά ιατρικά προϊόντα και δεν σηκώνει βάρη τουλάχιστον για δυο εβδομάδες. Ο πόνος είναι συνήθως ελάχιστος και ελέγχεται με παυσίπονα που προτείνει ο Ιατρός. Τα ράμματα θα αφαιρεθούν σταδιακά μέσα σε 2 εβδομάδες.\nΜετά από 10 μέρες μπορεί κάποιος να χρησιμοποιήσει μακιγιάζ στις τομές. Σε 2 εβδομάδες μπορεί κάποιος να νιώθει έτοιμος να βρεθεί στον κοινωνικό του περίγυρο.\nΟι τομές πότε φεύγουν;\nΕίναι πιθανό τις πρώτες εβδομάδες μετά το χειρουργείο το δέρμα γύρω από το αυτί να είναι μουδιασμένο και ελαφρά ερυθρό κάτι που είναι απόλυτα φυσιολογικό. Οι τομές υποχωρούν σταδιακά και επανέρχονται πλήρως.


OVERKILL (12/06/12) Gagarin 205 - ROCKWAY\nHomeLIVE REPORTSOVERKILL (12/06/12) Gagarin 205\nJune 14, 2012 Πάνος Ματθαιογιάννης LIVE REPORTS Comments Off on OVERKILL (12/06/12) Gagarin 205\nΜετά τη φόλα που φάγαμε από την εθνική στο ποδόσφαιρο ευτυχώς οι Overkill ήρθαν την κατάλληλη μέρα για να μας κάνουν να ξεχάσουμε και το όνομά μας μέσα σε λίγη ώρα, πολύ περισσότερο την ποδοσφαιρική χυλόπιτα που είχαμε φάει λίγο νωρίτερα.\nΔεν ξέρω αν δεν έπαιζαν τόσες thrash συναυλίες μέσα σε 2 εβδομάδες (Exodus, Sepultura, Sacred Reich) αν θα είχε περισσότερο κόσμο αλλά απ’ ότι φαίνεται δύσκολα θα δούμε sold out σε κάποιο χώρο για αρκετό καιρό. Ούτε οι Overkill που περνάνε τη δεύτερη εφηβεία τους λίγο πριν πενηνταρήσουν, τα τελευταία άλμπουμ τους είναι δισκάρες και η εμπειρία τους αποτελεί εγγύηση για ένα καλό κοντσέρτο μπόρεσαν να το πλησιάσουν καν. Προσωπικά πάντως, έφερα βαρέως το ότι τους είχα χάσει πριν μερικούς αιώνες που είχαν παίξει στο Ρόδον οπότε δεύτερη φορά θα ήταν too much. Από την άλλη μεριά, από την υπερβολή των 4-5 μπαντών σε μια συναυλία που σου κόβει τα πόδια από την κούραση, πήγαμε στην υπερβολή της αναμονής χωρίς ούτε ένα support. Ωραία θα ήταν να άνοιγαν τίποτε Suicidal Angels ας πούμε…\nΚαι έτσι το πανηγύρι ξεκίνησε κατά τις 10.30. Από τη στιγμή που ο D.D. Verni και λίγα δευτερόλεπτα μετά ο Bobby “Blitz” Ellsworth και η συμμορία τους πάτησαν στη σκηνή μπορούσες σχεδόν να διακρίνεις τον ηλεκτρισμό στην ατμόσφαιρα και σίγουρα χτύπησε για τα καλά την καμιά πεντακοσαριά ακροδέκτες που ήταν έτοιμοι να συνδεθούν. Με τύμπανα να οργώνουν, μπάσο να σπέρνει, κιθάρες να θερίζουν και ένα ονειρεμένο best of setlist, με τη μια κομματάρα να διαδέχεται την άλλη τα “γερόντια” (χα χα) έδωσαν ένα μάθημα του πως πρέπει να γίνεται η δουλειά.\nΧτυπητό μείον ο μέτριος ήχος που σε αρκετά σημεία μπούκωνε αλλά κυρίως είχε αρκετά θαμμένο το Bobby ο οποίος έσκιζε το λαρύγγι του σαν δαιμονισμένος εικοσάρης σε κακό trip και έτοιμος είτε να πλακωθεί στο ξύλο είτε να γδυθεί (περισσότερο…) ανάλογα με το τι από τα δύο θα του καθόταν πρώτο. Η ενέργεια που έβγαζε ήταν πραγματικά απίστευτη και το νεύρο του ικανό να ξεκινήσει διαδηλώσεις.\nΌχι πως ήθελε και πολύ, αλλά όταν έχεις και τον καταπληκτικό αυτό frontman και τη φασαριόζα παρέα του μπροστά σου να τα δίνει όλα και να γουστάρει τόσο τη φάση και να το δείχνει ανεβαίνεις και εσύ θες δε θες. Ο κόσμος λοιπόν από την πλευρά του, φώναξε, χτυπήθηκε, έκανε crowd surfing αλλά και έφτιαξε ένα απίστευτο mosh pit με ελάχιστα (κυρίως από το Old School και μετά) διαλείμματα μέχρι το τελικό (και απαραίτητο βεβαίως) κωλοδάχτυλο του Fuck You.\nΟυσιαστικά το μόνο κομμάτι που νομίζω πήραμε κάτι σαν ανάσα ήταν το Necroshine. Από εκεί και πέρα όποιος δει το setlist και γνωρίζει και λίγο τη μπάντα καταλαβαίνει ακριβώς τι έχει παιχτεί. Κάτι από όλα τα πρώτα τέσσερα άλμπουμ αλλά και το μισό (που λέει ο λόγος) Taking Over και έχεις υλικό για τρελό party. ‘Ίσως 1-2 κομμάτια ακόμα από το Ironbound για να μεγάλωνε λίγο και η διάρκεια του σετ να ήταν ιδανικά αλλά απαγορεύτηκε με εντολή γιατρού γιατί εκτός από το όνομά μας μπορεί να ξεχνάγαμε που είναι και το σπίτι μας. Γιατρέ θέλω πάλι, πειράζει;


Overwatch - GameWorld.gr\n08 Nov 2014 02:54\t- 26 Jun 2017 15:40\t#151798 by Manos\nManos created the topic: Overwatch\nΝέο FPS από την Blizzard.\nΠριν από μερικές ώρες η Blizzard ανακοίνωσε την κυκλοφορία του Overwatch, ενός νέου team-based multiplayer FPS. Αξίζει να σημειωθεί ότι αυτό είναι το πρώτο καινούργιο IP της Blizzard τα τελευταία 17 χρόνια.\nΗ beta έκδοση του Overwatch θα διατεθεί μέσα στο 2015 και όπως μπορείτε να δείτε και στο παρακάτω τρέιλερ η όλη αισθητική του θυμίζει την αντίστοιχη του εξαιρετικά επιτυχημένου Team Fortress 2 της Valve Corporation.\nΣύμφωνα με την επίσημη ανακοίνωση των δημιουργούν του World of Warcraft, το Overwatch λαμβάνει χώρα σε ένα εναλλακτικό μέλλον, στο οποίο ολόκληρη η ανθρωπότητα μαστίζεται από πολέμους. Ύστερα από αρκετά χρόνια αναταραχής η ειρήνη επανήλθε με την βοήθεια μιας οργάνωσης ονόματι Overwatch, η οποία απαρτίζονταν από διάφορους επιστήμονες, στρατιώτες και τυχοδιώκτες. Παρόλα αυτά, πλέον η ανθρωπότητα κινδυνεύει και πάλι και ο κόσμος χρειάζεται ξανά την βοήθεια της ομάδας Overwatch.\nΜε βάση τις πρώτες πληροφορίες που έχουμε στα χέρια μας στο Overwatch θα υπάρχουν τέσσερις playable χαρακτήρες, οι οποίοι ονομάζονται Tracer, Reinhardt, Hanzo και Symmetra. H Tracer είναι μία βρετανή πιλότος ικανή να εκτελέσει διάφορες ακροβατικές επιθέσεις, καθώς μπορεί να κάνει teleport σε διάφορα σημεία του χάρτη ή ακόμη και να αλλάξει την ροή του χρόνου. Από την άλλη o Reinhardt είναι το αρχετυπικό tank. Πρόκειται για έναν Γερμανό στρατιώτη, ο οποίος φορά ισχυρή πανοπλία και είναι εξοπλισμένος με ένα rocket hammer. O Hanzo έχει κάποιες ομοιότητες με τον ομώνυμο ninja Hattori Hanzo καθώς μπορεί να σκαρφαλώσει στα κτήρια με τα χέρια του και να εκτοξεύσει ένα φλεγόμενο δράκο (ninja magic κοινώς!). Τέλος, η Symmetra είναι μια Ινδιάνα αρχιτέκτονας που έχει την δυνατότητα να προστατεύσει τους συμμάχους της με διάφορα energy shields.\nΔιαβάστε το αναλυτικό review μας για το FPS της Blizzard.\nLast Edit: 26 Jun 2017 15:40 by Manos.\n08 Nov 2014 15:21\t#151815 by chrisrolley\nchrisrolley replied the topic: Overwatch\nΠολλα υποσχομενο παιχνιδι...Πιστευω θα γινει αρκετα competive και θα ανταγωνιστει την Valve σε Team Fortress και Counter Strike, ανετα.\n12 Nov 2014 00:17\t#152004 by DoUzOs\nDoUzOs replied the topic: Overwatch\nΗ Blizzard δίνει πληροφορίες για το Overwatch!\nΜετά από την εμφάνιση του παιχνιδιού στην BlizzCon, το Overwatch έχει δημιουργήσει πολλές ερωτήσεις και η Blizzard απαντάει κάποιες από αυτές.\nΜιας και το παιχνίδι βρίσκεται ακόμα στην περίοδο της ανάπτυξής του, η Blizzard δεν ήταν πλήρως αποκαλυπτική στις απαντήσεις της.\nΜία από αυτές αφορά το single-player campaing του παιχνιδιού. Ο Jeff Kaplan, ο game director, απάντησε πως, πολύ λογικά, δεν θα υπάρξει single-player, διότι οι χαρακτήρες είναι έτσι φτιαγμένοι, που δουλεύουν τέλεια όταν τους συνδυάζεις. Επίσης, κάποιοι δεν είναι και τόσο καλοί όταν είναι μόνοι τους.\nΗ Blizzard δεν είναι σίγουρη, όμως, αν το παιχνίδι θα είναι free-to-play ή όχι, αλλά επιμένουν πως, ό,τι και να γίνει, το παιχνίδι πρέπει να είναι δίκαια μοιρασμένο και πως οι παίχτες δεν πρέπει να νιώθουν εξαπατημένοι.\nΗ επόμενη ερώτηση αφορά το customization των παικτών. Ο Kaplan είπε πως δεν πιστεύουν και τόσο στο customization των ικανοτήτων του κάθε ήρωα, γιατί, πολύ απλά, είναι ένα παιχνίδι με ήρωες. Χρησιμoποίησε ως παράδειγμα τον Reaper, ο οποίος έχει ικανότητα το Shadow Walk και πρόσθεσε πως δεν θα είναι ένα παιχνίδι που θα μπορείς να αλλάξεις το Shadow Walk με ένα grapple hook ή κάτι παρόμοιο. Όμως, το character customization είναι ένα feature που αρέσει πολύ στους developers και μας βάζει σε αγωνία για το τι θα δούμε!\nΗ Blizzard, επιπρόσθετα, σχεδιάζει στην πρόσθεση περισσότερων χαρακτήρων στο παιχνίδι!\nΤο Overwatch θα αρχίσει την beta του μέσα στο 2015, αλλά δεν έχει βγει επίσημη ημερομηνία, ακόμα. Η beta θα έχει περισσότερο περιεχόμενο από αυτό που είδαμε στην BlizzCon, και η Blizzard δεν αναφέρθηκε σε κάποιο port για κονσόλες. Για να δούμε τι θα δούμε, λοιπόν!\n08 Mar 2015 22:57\t#157772 by DoUzOs\nΣτα πλαίσια της έκθεσης PAX East, η Blizzard ανακοίνωσε ότι το Overwatch θα διεξάγει τελικά beta μέσα στο φθινόπωρο.\nΗ αμερικάνικη εταιρεία μας έδειξε δύο ακόμη χαρακτήρες, τους Zarya και Jesse McCree.\nΓια να δηλώσετε συμμετοχή στην beta του Overwatch κάντε κλικ εδώ . Απαραίτητη προϋπόθεση είναι να έχετε Battle.net account.\n25 Jun 2015 16:29\t#163221 by Scorcher\nScorcher replied the topic: Overwatch\nΑνακοινώθηκε νέος χαρακτήρας, ο Bastion! Δείτε το gameplay preview βίντεο που ετοίμασε η Blizzard και διαβάστε περισσότερα εδώ .\n04 Dec 2015 22:15\t- 02 Sep 2016 03:26\t#172383 by Aman\nAman replied the topic: Overwatch\nH closed beta του Overwatch σταματά στις 10 Δεκεμβρίου. αλλά οι servers της θα ξανανοίξουν στα μέσα Ιανουαρίου.\nLast Edit: 02 Sep 2016 03:26 by Manos.\n15 Apr 2016 11:35\t#180011 by Specialist\nSpecialist replied the topic: Overwatch\nΑπό σήμερα το απόγευμα έως και τα ξημερώματα της Κυριακής μπορείτε να παίξετε το Overwatch μέσω beta. Για να αποκτήσετε πρόσβαση θα πρέπει να είστε beta tester του Overwatch, αλλά μπορείτε να γίνετε πολύ εύκολα, απλώς συμπληρώνοντας μια αίτηση online. Διαβάστε περισσότερα στο update της σχετικής είδησης .\n23 May 2016 15:30\t- 23 May 2016 15:30\t#181669 by DoUzOs\nOverwatch: Τεράστιες φιγούρες στους δρόμους! [/size][/url]\nΌπως γνωρίζουμε, αύριο θα κυκλοφορήσει το νέο παιχνίδι της Blizzard και η εταιρεία αυτή το προωθεί με μία πολύ ενδιαφέρουσα διαφημιστική καμπάνια! Διαβάστε περισσότερες λεπτομέρειες στο σχετικό άρθρο!\nLast Edit: 23 May 2016 15:30 by DoUzOs.\n28 May 2016 19:49\t- 03 Jan 2017 23:38\t#181929 by Scorcher\nΔιαβάστε το αναλυτικό review του Overwatch\nΈχοντας παίξει Overwatch αρκετές ώρες μπορώ να πω με σιγουριά πως είναι ένα πολύ καλό και διασκεδαστικό Hero FPS. Θεωρώ όμως ότι καταντάει βαρετό γρήγορα και πως χωρις το σωστό support από την εταιρεία, ο κόσμος θα κουραστεί.\nLast Edit: 03 Jan 2017 23:38 by Manos.\n30 May 2016 02:39\t#181994 by AntonKos\nAntonKos replied the topic: Overwatch